title: Färsaarten maantiede

text: Saaret sijaitsevat koilliseen liikkuvien matalapaineiden reitillä, minkä takia sää on tuulista ja sateista ympäri vuoden. Vaikka sateita tuleekin ympäri vuoden, kesällä sateet ovat usein tihkua. Rankempia sateita esiintyy syksyllä ja talvella. Sademäärät vaihtelevat lisäksi selvästi saarelta toiselle, ja esimerkiksi Vestmannalla Streymoyn saarella sataa neljä kertaa enemmän kuin Mykinesillä. Sateiden lisäksi sumu on yleistä.


title: Färsaarten maantiede

text: Färsaarilla sää voi muuttua hyvinkin nopeasti, ja saman päivän aikana voi sataa, paistaa lämpimästi olla sumua ja voimakasta, pyörivää tuulta.


title: Färsaarten maantiede

text: Färsaarten kasvillisuus on melko matalaa, ja saarilta puuttuvat lähes täysin puut ja pensaat. Jääkauden jälkeen saarilla kasvoi runsaasti pajuja ja muita pensaita, mutta asutuksen levitessä ne hävisivät nopeasti. Kovat tuulet, suolainen ilma ja lampaat estävät kasvien kasvamisen korkeiksi. Färsaarille on istutettu joitakin istutusmetsiä, joista ensimmäinen, Viðardlund perustettiin 1902.


title: Färsaarten maantiede

text: Saarilla kasvaa noin 400 kukkivaa kasvia, joista noin neljännes on ihmisen tuomia, ja noin 30 sammalta ja sieneä. Kukkivia kasveja löytyy erityisesti asutuksen lähettyvillä ja alavilla alueilla. Vuorilla yli 600 metrin korkeudessa kasvaa lähinnä vain jäkälää ja sammalta. Kukkivat kasvit keskittyvät asutuksen läheisyyteen, koska kesäisin lampaat saavat laiduntaa vain kauempana asutusta, ja alue lähempänä asutusta on varattu viljelyksiä varten.


title: Färsaarten maantiede

text: Färsaarten maasto on paikoin soista, ja niillä alueilla kasvaa erityisesti suovilloja ja vihviläkasveja. Laidunmailla leinikit ovat harvoja kukkivia kasveja, koska lampaat eivät pidä niiden mausta. Rantakallioiden lähellä kasvaa karhunputkia, koska se pitää fosfaatti- ja nitraattipitoisesta maaperästä. Saarten useita rikkolajeja tavataan erityisesti rotkoalueille, jonne lampaat eivät pääse laiduntaan. Färsaarten kansalliskukaksi on valittu rentukka. Muita äänestyksessä pärjänneitä lajeja oliva kaunokainen, maariankämmekkä, luhtalemmikki ja jääleinikki.


title: Färsaarten maantiede

text: Färsaarilla on tavattu yli 300 lintulajia, mutta niistä 40 lajia pidetään yleisinä pesimälintuina ja 14 lajin populaatio on pieni mutta vakaa. Myrskylintu on saarten yleisin lintulaji, ja niitä pesii alueella noin 600 000 paria, vaikka vielä 400 vuotta sitten lajin oli niin harvinainen, että sen näkeminen uskottiin ennustavan huonoa säätä. Kaikkiaan Färsaarilla arvioidaan pesivän noin kaksi miljoonaa paria merilintuja. Myrskylintujen lisäksi saarilla nähdään lunneja, etelänkiisloja, pikkukajavia, ruokkeja, karimetsoja, isokihuja, lapintiiroja, suulia ja merikeijuja, jonka yhdyskunta saarilla on maailman suurin. Koska saarten sijainti on eristäytynyt, muita lintuja on melko vähän. Saarilla elää kuitenkin useita kahlaajia ja sukeltjia. Yleisin sorsalintu on haahka ja ainoa petolintu ampuhaukka.


title: Färsaarten maantiede

text: Maanisäkkäitä Färsaarilla ei juurikaan esiinny. Suurimmat ovat isorotta, kotihiiri ja metsäjänis. Rotat ovat iso ongelma, sillä ne häiritsevät monien lintujen pesintään. Kerrotaan, että isorotta olisi tullut Färsaarille vuonna 1768 Suðuroyn rantaan ajelehtineen norjalaislaivan mukana. Tämän jälkeen se syrjäytti aiemmin saarella eläneen mustarotan muutamassa vuodessa. Kotieläimistä yleisin on lammas, joita saarella on noin 70 000 kappaletta. Lehmiä ja hevosia on vain vähän, mutta saarilla on oma hevosrotunsa, färsaartenhevonen.


title: Färsaarten maantiede

text: Färsaarten vesillä elää useita merinisäkkäitä. 1800-luvun alun jälkeen alueella on tavattu 20 valas- ja 7 eväjalkaislajia. Halli ja pyöriäinen ovat ainoat lajit, joita nähdään säännöllisesti aivan rannikkoalueilla. Sillivalaita, lahtivalaita, kaskelotteja, pohjoisenpullokuonovalaita, pitkäeväpallopäitä, miekkavalaita ja valkokuvedelfiinejä tavataan säännöllisesti hieman kauempana rannikosta. Grönlanninhylje, kuplahylje, sinivalas, seitivalas, ryhävalas, pullokuonodelfiini ja valkokuonodelfiini ovat harvinaisempia ja yleensä tilapäisiä vieraita.


title: Färsaarten maantiede

text: Färsaaria ympäröivältä merialueelta on tavattu 170 kalalajia. Pääosa lajeista on subakritsen alueen lajeja, mutta alueella elää myös arktisia ja välimerellisiä kalalajeja. Färsaaret on noin 18 lajin pohjoisin esiintymisalue. Yleisimpiä lajeja ja samalla merkittävimpiä saaliskaloja ovat turksa, kolja, seiti, silli, makrilli, villakuore, ruijanpallas, punakampela ja puna-ahven.


title: Färsaarten maantiede

text: Färsaarten merten tuottavuus on muiden pohjoisten merialueiden tavoin melko korkea. Kasviplanktonin merkittävin tuotta tapahtuu toukokuun ja lokakuun välisenä aikana. Biomassan tuotanto on suurimmillaan keväällä toukokuun aikana. Eläinplanktonia hallitsee hankajalkaisiin kuuluva "Calanus finmarchicus". Färsaarten vesillä on runsaasti myös suurempaakin eläinplanktonia, jonka määrä on suurempi Färsaarten pohjois- kuin eteläpuolella. Färsaarten pohjoispuoli ja Norjanmeri ovatkin tuottavuuden takia monien avomerikalojen ruokailu- ja lisääntymisalue. Kevään ja kesän aikana alueelle vaeltaakin miljoonia tonneja avomerikaloja.


title: Färsaarten maantiede

text: Färsaarten mannerjalustan merialuetta pidetään erillisenä ekosysteeminä, vaikka ympäröivä meri vaikuttaa siihen runsaasti. Mannerjalustan alueella planktonlajisto on hieman erilaista, ja kasviplankton tuotanto alkaa aiemmin keväällä. Mannerjalustalla elää useita pohjakaloja, ja ne lisääntyvät keväällä. Nuoret poikaset käyttävät ravinnokseen runsasta eläinplanktonia.


title: Louise Boije af Gennäs

text: Louise Gunvor Catharina Lagercrantz Boije af Gennäs, s. "Boije af Gennäs" (1. marraskuuta 1961) on ruotsalainen kirjailija, toimittaja ja televisiossa käsikirjoittaja.


title: Louise Boije af Gennäs

text: Hän on viettänyt lapsuutensa Brommassa ja kävi koulun Lundsbergs skola -nimisessä sisäoppilaitoksessa. Hän suoritti ylioppilastutkinnon huippuarvosanoin. Sen jälkeen hän jatkoi opinto ulkomailla ja opiskeli kirjallisuutta ja journalistiikkaa Yhdysvalloissa.


title: Louise Boije af Gennäs

text: Hän on kirjoittanut kirjojen lisäksi käsikirjoituksia televisiosarjoihin, muun muassa "Varustamoon". Hänen kirjansa "Stjärnor utan svindel" on noussut Ruotsin homopiireissä kulttiasemaan, sillä sen väitetään kuvaavan hänen suhdettaan kirjailija Mian Lodaleniin


title: Louise Boije af Gennäs

text: Boije af Gennäs on vuodesta 1999 ollut naimisissa Carl-Erik Lagercrantzin kanssa, ja heillä on kaksi yhteistä lasta. Hän on aiemmin ollut naimisissa Ny demokrati -puolueen silloisen puoluesihteerin Peter Voorsin kanssa.


title: Louise Boije af Gennäs

text: Kirjailijana hän käyttää aina alkuperäistä nimeään.


title: Disturbance

text: Disturbance on italialaisen death metal -yhtyeen Hour of Penancen esikoisalbumi. Se julkaistiin vuonna 2003 levymerkillä Xtreem Music.


title: Disturbance

text: Kaikki kappaleet sanoittanut Enrico Schettino


title: Terra

text: Terra on latinaa ja tarkoittaa "maata". Sana voi esiintyä muun muassa seuraavissa yhteyksissä:


title: Pageantry for Martyrs

text: Pageantry for Martyrs on italialaisen death metal -yhtyeen Hour of Penancen toinen studioalbumi. Se julkaistiin vuonna 2005 levymerkillä Xtreem Music.


title: The Vile Conception

text: The Vile Conception on italialaiset death metal -yhtyeen Hour of Penancen kolmas studioalbumi. Se julkaistiin vuonna 2008 levymerkillä Unique Leader Records.


title: Paradogma

text: Paradogma on italialaisen brutaalin death metal -yhtyeen Hour of Penancen neljäs studioalbumi. Se julkaistiin vuonna 2010 levymerkillä Unique Leader Records.


title: Blind Hate

text:
Sokea viha on vuonna 1990 ensi-iltansa saanut John Kortyn ohjaama yhdysvaltalainen elokuva.
Se kertoo ihmisoikeusasianajaja Morris Deesin tarinan.


title: Tangentti (geometria)

text: Tangentti, eli vanhalta nimeltään sivuaja, on geometriassa suora, jana tai taso, joka sivuaa (yksi yhteinen piste) "samansuuntaisena" käyrää tai pintaa. Tasogeometriassa tangenttina on tangenttisuora, joka sivuaa käyrää. Avaruusgeometriassa tangenttina voi olla suora tai tangenttipinta, joka sivuaa (kappaleen) pintaa.


title: Tangentti (geometria)

text: Antiikin kreikassa tangenttien ongelmaa käsiteltiin kartioleikkauksissa laajalti. Ensimmäinen moderni tangentin määritelmä esitettiin vasta keskiajan lopulla: tangentti on suora, joka koskettaa käyrää mutta ei leikkaa sitä. Pierre de Fermat keksi differentiaalilaskennassa jyrkkyyden käsitteen ja ilmaisi sen käyrän tangentilla. Ajatusta kehittivät eteenpäin muun muassa John Wallis, Isaac Barrow, Isaac Newton ja Gottfried Leibniz. Leibniz ajatteli tangentin olevan sekantti, jonka kaksi leikkauspistettä sijaitsivat äärettömän lähellä toisiaan.


title: Tangentti (geometria)

text: Tangentin nimi tulee latinan sanasta "tangere", joka tarkoittaa verbiä "koskettaa".


title: Tangentti (geometria)

text: Kun suora kohtaa geometrisen kuvion, syntyy usein yksi tai useampi leikkauspiste. Suoran kohdatessa ympyrän voi leikkauspisteitä olla kaksi, kun suora leikkaa ympyrän sekanttina, yksi kun suora sivuaa ympyrää tangenttina, tai ei yhtään, jos suora ohittaa ympyrän kauempaa. Näitä tapahtumia pidetään erilaisina kohtaamisina, vaikka 1800-luvulla alettiin tangenttia pitää sekantin erikoistapauksena. Tangentissa sekantin kaksi leikkauspistettä olivat "yhtyneet äärettömän lähelle toisiaan".


title: Tangentti (geometria)

text: Ympyrän tangentti määritellään siten, että suoralla ja ympyrällä on vain yksi yhteinen piste, jota kutsutaan "sivuamispisteeksi". Tangentti piirretään harpilla ja viivoittimella asemoimalla se kohtisuoraan ympyrän sädettä vastaan. Tangentti on siten säteen normaali, joka kulkee säteen pituuden etäisyydellä ympyrän keskipisteestä. Lisäksi voidaan osoittaa, että ympyrän kehän mielivaltaiseen pisteeseen voidaan piirtää tasan yksi tangentti.


title: Tangentti (geometria)

text: Ympyrän kehäpisteeseen piirretään tangentti harpilla ja viivoittimella seuraavasti. Piirretään viivoittimella kehäpisteen ja keskipisteen välille jana, joka on ympyrän säde. Sivuamispiste keskipisteenä pyöräytetään samansäteinen ympyrä, johon piirretään halkaisija jatkamalla sädettä. Tällä halkaisijalla mitataan harppiin uusi säde, jolla piirretään sivuamispiste keskipisteenä toisensa leikkaavat puoliympyrät. Näiden leikkauspisteiden kautta piirretään viivaimella suora, joka on tangentti koska se sivuaa ympyrää.


title: Tangentti (geometria)

text: Lähtemällä ympyrän ulkopuolisesta pisteestä liikkeelle, voidaan ympyrälle piirtää kaksi tangenttia. Tangenttien välistä kulmaa kutsutaan "tangenttikulmaksi". Ympyrän ja tangenttien väliset sivuamispisteet löydetään harpilla ja viivoittimella Thaleen lausetta hyödyntäen. Vedetään ympyrän keskipisteen ja ympyrän ulkopuolisen pisteen välille jana. Otetaan harppiin matka, joka on yli puolet janan pituudesta ja merkitään toisensa leikkaavat puoliympyrät janan keskiosaan ympyrän keskipiste ja ulkopuolinen piste keskipisteenä. Vedetään jana puoliympyröiden leikkauspisteiden kautta. Janat leikkaavat toisensa pisteessä, joka on ensimmäisen janan keskipisteessä. Kun tämän pisteen kautta piirtää ympyrän, jonka halkaisija on viimeksi mainittu jana, leikkaa se referenssiympyrän kahdessa pisteessä. Leikkauspisteet ovat tangenttien sivuamispisteet. Tämä näkee Thaleen lauseen avulla: ympyrän kehäpisteen (sivuamispiste) kautta kulkevat referenssiympyrän säde ja ulkopuolisesta pisteestä tuleva suora (tangentti), jotka ovat suorassa kulmassa toisiinsa. Siksi suora on ympyrän tangentti.


title: Tangentti (geometria)

text: Ellipsin sivuamispisteeseen piirretyn tangentin ja polttopisteistä sivuamispisteeseen piirrettyjen janojen väliset kulmat ovat molemmat samat. Koska tangentin normaali on kohtisuorassa tangenttiin nähden, on myös edellä mainittujen janojen ja normaalin väliset kulmat samat. Voidaan sanoa, että normaali puolittaa janojen välisen kulman. Tangentti voidaan piirtää seuraavasti. Yhdistetään polttopisteet sivuamispisteeseen janoilla, joiden välinen kulma puolitetaan janalla (normaali). Tälle janalle piirretään kohtisuora janan ja ellipsin leikkauspisteeseen, joka on haluttu tangentti.


title: Tangentti (geometria)

text:
Ellipsin ison akselin jatkeelta voidaan piirtää tangentti ellipsille. Merkitään ison akselin jatkeelta jokin piste ja piirretään ellipsin ympäri ympyrä säteenään iso akseli. Ympyrän kehältä määritetään tangentin sivuamispiste, josta piirretään kohtisuora isolle akselille. Kohtisuora leikkaa ellipsin pisteessä, joka yhdistää ison akselin pisteen ellipsin tangentilla.
Paraabelille voidaan piirtää kaksi tangenttia pisteestä, joka sijaitsee käyrän kuperan puolen ulkopuolella. Piste yhdistetään aluksi paraabelin polttopisteeseen janalla, joka on samalla ympyrän halkaisija. Paraabelille piirretään sen huippupisteeseen symmetria-akselin normaali, jonka leikkauspisteet ympyrän kanssa merkitään. Ensimmäisen pisteen ja leikkauspisteiden kautta piirretään kaksi suoraa. Molemmat suorat ovat paraabelin tangentteja.
Hyperbelille voidaan piirtää tangentti seuraavasti. Valitaan käyrältä piste, johon tangentti halutaan. Kummastakin hyperbelin polttopisteestä piirretään pisteen kautta kulkevat puolisuorat. Puolisuorat vastaavat valonsädettä, joka alkaa lähimmästä polttopisteestä ja heijastuu hyperbelin käyrältä. Heijastuminen edellyttää käyrän normaalia, jonka suhteen tulo- ja heijastuskulmat ovat yhtä suuret. Tämä normaali on kohtisuorassa käyrän tangentia vastaan. Tangentti saadaankin normaalista, joka on tulevan- ja heijastuvan säteiden kulmanpuolittaja.
Matematiikassa käsitellään muitakin käyriä kuin kartioleikkauksia. Nämä ovat syntyneet analyyttisistä funktioista ja esitetään erityyppisinä kuvaajina.


title: Tangentti (geometria)

text: Perinteisen yhden muuttujan funktion formula_1 kuvaaja piirretään xy-koordinaatistoon merkitsemällä siihen pisteet formula_2. Funktion lauseke voidaan tällöin esittää implisiittisessä muodossa. Tällaisten käyrien jyrkkyyttä ilmaistaan tangentilla, joka piirretään käyrän pisteeseen asentoon, jossa suoran kulmakerroin on funktion derivaatta formula_3 x-koordinaatin osoittamassa kohdassa.


title: Tangentti (geometria)

text: Jos funktio on derivoituva kyseisessä kohdassa, voidaan tangentin yhtälö kirjoittaa


title: Tangentti (geometria)

text: Mikäli funktion formula_5 käyrän koordinaatit esitetään parametriesityksenä (esimerkkinä tasoavaruus)


title: Tangentti (geometria)

text: määritetään tangentin kulmakertoimen derivaatta


title: Tangentti (geometria)

text: Yleensä funktion tangentti sivuaa käyrää, koska käyrän kaarevuus jatkuu samanlaisena sivuamispisteen molemmilla puolilla. Jos käyrän kaarevuussuunta vaihtuu sivuamispisteessä päinvastaiseksi, ollaan käyrän käännepisteessä. Tällainen suora ei ole varsinainen sivuava tangentti, mutta sillä on kaikki muut tangenttien ominaisuudet.


title: Tangentti (geometria)

text: Parametrimuotoinen esitystapa mahdollistaa funktioiden käyrien lisäksi myös monen muuntyyppisten käyrien esittämisen. Käyrän kuvaajan pohjana on koordinaatisto, jossa käyrän pisteiden koordinaatit ilmaistaan funktioilla. Kunkin koordinaatin muutosnopeus on tangenttisuoran suuntavektorin formula_8 komponentin kertoimena, jolloin tangentin suunta voidaan määrittää (esimerkkinä tila-avaruus)


title: Tangentti (geometria)

text: Tangentin yhtälö parametrin arvolla formula_10 on silloin


title: Tangentti (geometria)

text: Jos tila-avaruudessa on pinta, joka voidaan esittää esimerkiksi muodossa formula_12, voidaan sille asettaa pisteeseen formula_13 tangenttitaso, jonka yhtälö on yleisessä muodossa formula_14


title: Lien tyyppinen yksinkertainen ryhmä

text: Matematiikassa Lien tyyppinen ryhmä on ryhmä, joka liittyy läheisesti reduktiivisen lineaarisen algebrallisen ryhmän G rationaalipisteiden muodostamaan ryhmään G(k), missä k on kunta. Äärelliset Lien tyyppiset ryhmät käsittävät valtaosan epäkommutatiivisista äärellisistä yksinkertaisista ryhmistä. Erikoistapauksina ovat klassiset ryhmät, Chevalleyn ryhmät, Steinbergin ryhmät ja Suzukin–Reen ryhmät.


title: Lien tyyppinen yksinkertainen ryhmä

text: Dieudonné ja Carter ovat perinteisiä viitteitä Lien tyyppisille ryhmille.


title: Lien tyyppinen yksinkertainen ryhmä

text: Dieudonné ja Carter ovat perinteisiä viitteitä Lien tyyppisten ryhmien opettelussa.


title: Lien tyyppinen yksinkertainen ryhmä

text: Ensimmäinen lähestyminen tähän kysymykseen oli niin sanottujen klassisten ryhmien kuntien suhteen määritteleminen ja yksityiskohtainen opettelu. Tämän teki Jordan vuonna 1870. Näitä ryhmiä tutki L. E. Dickson ja Jean Dieudonné. Emil Artin tutki näiden ryhmien kertalukuja tarkoituksenaan luokitella samankaltaisuudet.


title: Lien tyyppinen yksinkertainen ryhmä

text: Klassinen ryhmä on karkeasti sanottuna erityinen lineaarinen, ortogonaalinen, symplektinen tai unitaarinen ryhmä. On olemassa useita pieniä variaatiota, jotka saadaa ottamalla johdettuja aliryhmiä tai keskeisiä tekijäryhmiä. Näistä viimeksi mainittu johtaa projektiiviseen lineaariseen ryhmään. Nämä voidaan konstruoida annetun kunnan suhteen paljolti samalla tavalla kuin ne on kostruoitu reaalilukujen suhteen. Ne vastaavan Chevalleyn ja Steinbergin ryhmiä An, Bn, Cn, Dn, 2An, 2Dn.


title: Lien tyyppinen yksinkertainen ryhmä

text:
Lien tyyppisten ryhmien teoriaa selvensi algebrallisten ryhmien teoria ja Chevalleyn julkaisu Lien algebroista. Tässä
artikkelissa esiteltiin Chevalleyn ryhmät. Chevalley konstruoi Chevalleyn kannan kaikille kompleksisille yksinkertaisille Lien algebroille (tai
pikemminkin niiden universaaleille enveloping algebroille), joissa niitä käytetään määrittämään vastaavat algebralliset ryhmät kokonaislukujen suhteen.
Erityisesti voitiin ottaa niiden alkiot mistä tahansa äärellisestä kunnasta. Lien algebroille An, Bn, Cn ja Dn tämä ontoi hyvin tunnetut klassiset
ryhmät, mutta konstruktio antoi myös ryhmät, jotka liittyivät poikkeuksellisiin Lien algebroihin E6, E7, E8, F4 ja G2. Tyypin G2, jota kutsutaan myös Dicksonin
ryhmäksi, oli jo ennestään konstruoinut Dickson
samoin kuin tyypin E6.


title: Lien tyyppinen yksinkertainen ryhmä

text:
Chevalleyn konstruktio ei antanut kaikkia tunnettuja klassisia ryhmiä. Se jätti pois unitaariset ryhmät ja jakautumattomat orthogonaaliset ryhmät.
Steinberg
löysi muunnoksen Chevalleyn konstruktioon joka antoi nämä ryhmät ja kaksi uutta perhettä, 3D4 ja 2E6. Jälkimmäisen löysi suunnilleen samaan aikaan eri tavalla
Tits.
Tämä konstruktio yleistää tavallista unitaarisen ryhmän konstruktiota yleisestä lineaarisesta ryhmästä.


title: Lien tyyppinen yksinkertainen ryhmä

text:
Unitaarinen ryhmä esiintyy seuraavasti: yleisellä lineaarisella ryhmällä kompleksilukujen suhteen on kaavioautomorfismi, joka saadaan kääntämällä Dynkinin
kaavio An (jossa vastaavuus saadaan ottamalla transpoosi käänteisalkio), ja kunta-automorfismi saadaan ottamalla kompleksikonjugaatti, joka kommutoi.
Unitaarinen ryhmä on näiden kahden automorfismin tulon kiintopisteiden muodostama ryhmä.


title: Lien tyyppinen yksinkertainen ryhmä

text:
Samoin monella Chevalleyn ryhmällä on kaavioautomorfismi joka on ryhmien Dynkinin kaavioiden indusoima, ja kunta-automorfismit, jotka ovat äärellisten kuntien
automorfismien indusoimia. Kuten unitaarisessa tapauksessa, Steinberg konstruoi analogisesti joukkojen perheitä ottamalla kaavion ja kunta-automorfismien tulon kiintopisteitä.


title: Lien tyyppinen yksinkertainen ryhmä

text: Näistä saadaan:


title: Lien tyyppinen yksinkertainen ryhmä

text:
Tyyppiä 3D4 olevilla ryhmillä ei ole analogiaa reaalilukujen kanssa, koska kompleksiluvuilla ei ole kertalukua kolme olevia automorfismeja. D4-kaavion
symmetriat aiheuttaa trialiteetin.


title: Lien tyyppinen yksinkertainen ryhmä

text:
Suzuki löysi uuden äärettomän joukon ryhmiä, jotka eivät näyttäneet ensisilmäyksellä
liittyvän tunnettuihin algebrallisiin ryhmiin. Ree tiesi, että algebrallisella ryhmälla B2 oli "lisä"automorfismi karakteristikaa 2,
jonka neliö oli Frobeniuksen automorfismi. Hän keksi, että jos karakteristikaa kaksi olevalla äärellisellä kunnalla on automorfismi, jonka neliö
on Frobeniuksen kuvaus, niin Steinbergin konstruktion tapaisella analogisella konstruktiolla saadaan Suzukin ryhmät. Kunnat, joiden automorfismi on
tällainen, ovat kertalukua formula_1 ja niitä vastaat ryhmät ovat Suzukin ryhmät


title: Lien tyyppinen yksinkertainen ryhmä

text:
Tarkkaan ottaen ryhmää Suz(2) ei lasketa Suzukin ryhmäksi koska se ei ole yksinkertainen; sen Frobeniuksen ryhmä on kertalukua 20. Reen onnistui samantapaisia
perheitä


title: Lien tyyppinen yksinkertainen ryhmä

text: ja


title: Lien tyyppinen yksinkertainen ryhmä

text:
-yksinkertaisia ryhmiä hyväksi käyttämällä löytää faktaa, että F:llä ja G:lla on lisäautomorfisti karakteristikassa kaksi ja kolme.
(Karkeasti ottaen karakteristika p on sallittu, jotta Dynkin kaaviossa voidaan jättää huomioimatta sidoksen nuoli joka on kertalukua p kun otetaan
kaavioautomorfismit.) Pienin tyyppiä F oleva ryhmä F(2) ei ole yksinkertainen, mutta sillä on
yksinkertainen aliryhmä indeksiä kaksi. Tätä kutsutaan Titsin ryhmäksi ja se on nimetty matemaatikko Jacques Titsin mukaan. Pienin tyyppiä G
oleva ryhmä G(3) ei ole yksinkertai, mutta sillä on normaali aliryhmä indeksiä kolme, ja se on isomorfinen ryhmät SL(2, 8) kanssa.
Äärellisten yksinkertaisten ryhmien luokittelussa Reen ryhmien


title: Lien tyyppinen yksinkertainen ryhmä

text:
rakenteen selvittäminen eksplisiittisesti on yksi vaikeimmista tapauksista. Nämä ryhmät olivat myös merkittävässä roolissa kun ensimmäinen moderni
sporadinen ryhmä löydettiin. Niillä on involuution keskittäjä muotoa Z/2Z × PSL(2, "q") missä "q" = 3. Janko löysi sporadisen ryhmän J1
tutkimalla ryhmiä, joiden involuution keskittäjä on samantapainen kuin Z/2Z × PSL(2, 5).


title: Lien tyyppinen yksinkertainen ryhmä

text: Suzukin ryhmät ovat ainoita epäkommutatiivisia yksinkertaisia ryhmiä, joiden kertaluku on jaollinen kolmella. Niiden kertaluku on 2(2 + 1)(2 −1).


title: Lien tyyppinen yksinkertainen ryhmä

text:
Lien tyyppiset äärelliset ryhmät olivat ensimmäisten tutkittujen ryhmien joukossa syklisen, symmetrisen ja alternoivan ryhmän jälkeen. PSL(2,p):n
konstruoi Évariste Galois 1830-luvulla. Lien tyyppisten äärellisten ryhmien systemaattisen tutkimisen aloitti Camille Jordanin lause, jonka mukaan
projektiivinen erityinen lineaarinen ryhmä PSL(2,q) on yksinkertainen kun q ≠ 2, 3. Tämä lause yleistyy korkeampiulotteisille projektiivisille ryhmille
ja siitä seuraa tärkeä ääretön perhe äärellisiä yksinkertaisia ryhmiä, nimittäin PSL(2,q). Muita klassisia ryhmiä tutki Leonard Dickson 1900-luvun
alussa. 1950-luvulla Claude Chevalley havaitsi, että sopivasti muotoiltuna monilla puoliyksinkertaisia Lien ryhmiä koskevilla lauseilla on analoginen
algebrallisia ryhmiä koskea vastine annetussa kunnassa k. Tämä johti Chevalleyn ryhmien konstruoimiseen. Ja kuten kompaktien yksinkertaisten Lien ryhmien
tapauksessa, vastaavuus tuntui olevan yhtä yksinkertaista kuin abstrakteilla ryhmillä (Titsin yksinkertaisuuslause). Vaikka 1800-luvulta asti oli tiedetty,
että on olemassa muitakin yksinkertaisia ryhmiä, kuten Mathieun ryhmiä, levisi hitaasti usko, että lähes kaikki äärelliset yksinkertaiset ryhmät
saadaan sopivalla laajennuksilla Chevalleyn kostruktioon, yhdessä syklisten ja alternoivien ryhmien kanssa. Edelleen poikkeustapaukset, eli sporadiset
ryhmät, toteuttavat monia samoja ominaisuuksia kuin äärelliset Lien tyyppisen ryhmät ja ne voidaan konstruoida ja karekterisoida niigen geometrian avulla Titsin hengessä.


title: Lien tyyppinen yksinkertainen ryhmä

text:
Uskomuksesta oli nyt tullut lause. Äärelliset yksinkertaiset ryhmät oli luokiteltu. Tarkastelemalla äärellisten yksinkertaisten ryhmien listaa huomataan,
että äärellisen kunnan suhteen Lien tyyppiset ryhmät sisltävät kaikki äärelliset yksinkertaiset ryhmät lukuun ottamatta syklisiä ryhmiä,
alternoivia ryhmiä, Titsin ryhmää ja 26:tta sporadista ryhmää.


title: Lien tyyppinen yksinkertainen ryhmä

text:
Yleisesti äärellinen ryhmä, joka liittyy yhdesti yhtenäiseen yksinkertaiseen algebralliseen ryhmään on äärellisen kunnan universaali keskeinen laajennus,
joten se on perfekti ja sillä on triviaali Schurin kertoja. Kuitenkin jotkut alla olevien perheiden pienimmistä ryhmistä eivät ole perfektejä tai niillä
on Schurin kertoja poikkeuksellisen suuri.


title: Lien tyyppinen yksinkertainen ryhmä

text: Tapaukset, joissa ryhmä ei ole perfekti, sisältää seuraavat ryhmät:


title: Lien tyyppinen yksinkertainen ryhmä

text: Joissain tapauksissa ryhmä on perfekti mutta sen Schurin kertoja on suurempi kuin ensinnäkemältä odottaisi. Näitä tapauksia ovat muun muassa:


title: Lien tyyppinen yksinkertainen ryhmä

text:
On olemassa hämmentävä määrä isomorfismeja pienten Lien tyyppisten ryhmien välillä samoin kuin alternoivien ryhmien välillä. Esimerkiksi ryhmät SL(2, 4), PSL(2, 5),
ja viiden alkion alternoiva ryhmä ovat kaikki keskenään isomorfisia.


title: Lien tyyppinen yksinkertainen ryhmä

text:
Joillakin pienillä alternoivilla ryhmillä on poikkeuksellisia ominaisuuksia. Alternoivilla ryhmillä on yleensä kertalukua kaksi oleva ulkoinen automorfismiryhmä,
mutta kuuden alkion alternoivalla ryhmällä on kertalukua neljä oleva ulkoinen automorfismiryhmä. Alternoivilla ryhmillä on yleensä kertalukua kaksi oleva
Schurin kertoja, mutta kuuden ja seitsemän alkion alternoivilla ryhmillä on kertalukua kuusi oleva Schurin kertoja.


title: Lien tyyppinen yksinkertainen ryhmä

text: Valitettavasti ei ole standardoituja merkintöjä Lien tyyppisille äärellisille ryhmille, ja kirjallisuudessa esiintyvien merkintöjen lukumäärä on kymmeniä.


title: Kolumbiankerttuli

text: Kolumbiankerttuli ("Myiothlypis conspicillata") on kerttulien heimoon kuuluva varpuslintu.


title: Kolumbiankerttuli

text: Kolumbiankerttulia tavataan pienellä alueella Sierra Nevada de Santa Martan vuoristossa Kolumbian pohjoisosissa. Laji on edelleen suhteellisen yleinen, mutta se on vähenemässä nopeasti elinympäristöjen tuhoutumisen takia. Se on luokiteltu silmälläpidettäväksi.


title: Kolumbiankerttuli

text: Kolumbiankerttuli elää kosteissa vuoristometsissä, metsänreunoilla ja kahviplantaaseilla 450–2 200 metrin korkeudella mernepinnasta.


title: Sedition (Hour of Penancen albumi)

text: Sedition on italialaisen death metal -yhtyeen Hour of Penancen viides studioalbumi. Se julkaistiin vuonna 2012 levymerkillä Prosthetic Records.


title: Hippiäiskerttuli

text: Hippiäiskerttuli ("Basileuterus culicivorus") on kerttulien heimoon kuuluva varpuslintu.


title: Hippiäiskerttuli

text: Hippiäiskerttulia tavataan laajalla alueella Keski-Amerikassa ja Etelä-Amerikan pohjois-, keski- ja itäosissa. Sen kannaksi arvioidaan 5–50 miljoonaa yksilöä ja se on luokiteltu elinvoimaiseksi.


title: Kastanjaposkikerttuli

text: Kastanjaposkikerttuli ("Basileuterus rufifrons") on kerttulien heimoon kuuluva varpuslintu.


title: Kastanjaposkikerttuli

text: Kastanjaposkikerttulia tavataan Keski-Amerikassa ja Etelä-Amerikan luoteisosissa. Sen populaatio on hyvin suuri ja kannankehitys vakaa. Laji on luokiteltu elinvoimaiseksi.


title: Ruskonaamiokerttuli

text: Ruskonaamiokerttuli ("Basileuterus belli") on kerttulien heimoon kuuluva varpuslintu.


title: Ruskonaamiokerttuli

text: Ruskonaamiokerttulia tavataan El Salvadorissa, Guatemalassa, Hondurasissa ja Meksikossa. Sen kannaksi arvioidaan 50 000–499 999 yksilöä, ja laji on luokiteltu elinvoimaiseksi.


title: Mustaposkikerttuli

text: Ruskonaamiokerttuli ("Basileuterus melanogenys") on kerttulien heimoon kuuluva varpuslintu.


title: Mustaposkikerttuli

text: Mustaposkikerttulia tavataan Costa Ricassa ja Panamassa. Sitä on kuvattu yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.


title: Pirrenkerttuli

text: Pirrenkerttuli ("Basileuterus ignotus") on kerttulien heimoon kuuluva varpuslintu.


title: Pirrenkerttuli

text: Pirrenkerttulia tavataan Panamassa ja Luoteis-Kolumbiassa, ja siitä tunnetaan vain kaksi esiintymää. Sen kannaksi arvioidaan 1 000–2 499 yksilöä. Laji on luokiteltu vaarantuneeksi pienen levinneisyysalueensa takia.


title: Juovapääkerttuli

text: Juovapääkerttuli ("Basileuterus tristriatus") on kerttulien heimoon kuuluva varpuslintu.


title: Juovapääkerttuli

text: Juovapääkerttulia tavataan Boliviassa, Kolumbiassa, Costa Ricassa, Ecuadorissa, Panamassa, Perussa ja Venezuelassa. Lajia on kuvattu yleiseksi, mutta sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi.


title: Harmaakurkkukerttuli

text: Harmaakurkkukerttuli ("Basileuterus trifasciatus") on kerttulien heimoon kuuluva varpuslintu.


title: Harmaakurkkukerttuli

text: Harmaakurkkukerttulia tavataan Ecuadorissa ja Perussa. Lajia on kuvattu yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.


title: Harmaakruunukerttuli

text: Harmaakruunukerttuli ("Myiothlypis leucoblephara") on kerttulien heimoon kuuluva varpuslintu.


title: Harmaakruunukerttuli

text: Harmaakruunukerttulia tavataan Argentiinassa, Brasiliassa, Paraguayssa ja Uruguayssa. Lajia on kuvattu yleiseksi, mutta sen kannankehitys on laskeva. Se ei kuitenkaan uskota olevan vaarassa, ja laji on luokiteltu elinvoimaiseksi.


title: Hikonen linna

text: Hikonen linna () on linna Hikonessa, Shigan prefektuurissa, Japanissa. Se on yksi neljästä Japanin kansalliseksi aarteeksi nimetystä linnasta. Muut kolme ovat Inuyaman linna, Himejin linna ja Matsumoton linna.


title: Hikonen linna

text: Ii-klaani aloitti Hikonen linnan rakennustyöt Edo-kauden alussa ja työt kestivät yli kaksikymmentä vuotta. Hikonen linnan liitukivisessä keskustornissa on kolme kerrosta ja se on pienempien sivurakennusten ympäröimä.


title: Kilkuttajakerttuli

text: Kilkuttajakerttuli ("Myiothlypis leucophrys") on kerttulien heimoon kuuluva varpuslintu.


title: Kilkuttajakerttuli

text: Kilkuttajakerttulia tavataan Brasiliassa. Sitä on kuvattu harvinaiseksi, ja sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.


title: Köynnösvehkat

text: Köynnösvehkat ("Philodendron") on vehkakasvien heimoon kuuluva suku, johon kuuluu 500 lajia. Ne ovat kotoisin Latinalaisen Amerikan sademetsistä. Osa lajeista on köynnösmäisiä, osa pensasmaisia. Ne sopeutuvat erilaisiin valo-olosuhteisiin ja lämpötilan vaihteluihin. Lisääminen onnistuu paitsi siemenistä, myös varsi- ja latvapistokkaista.


title: Köynnösvehkat

text: Koristeelliset lehdet vaihtelevat muodoltaan ja väriltään.


title: Köynnösvehkat

text: Köynnösvehkoja käytetään huonekasveina. Ne ovat viherkasveja.


title: Brigit

text: Brigit tai Brigid (engl. "Bridget") on kelttiläiseen ja irlantilaiseen mytologiaan kuuluva runouden, käsityötaidon, profetoimisen ja ennustamisen jumalatar. Nimi tarkoittaa kohotettua, ylennettyä tai voimaa ja auktoriteettia (iirin "brig"). Hän muistuttaa roomalaisten Minervaa ja kreikkalaisten Athenea. Brigitin isä on Tuatha Dé Danannin Dagda eli "Ollathair" (”kaiken isä”) ja puoliso on Bres.


title: Brigit

text: Brigit on myös parantamisen, sepäntyön, hedelmällisyyden sekä karjan ja kevään suojelija. Häneen liittyvä symboliikka viittaa tuleen, valoon ja lämpöön sekä toisaalta nuoliin, kelloihin, oviin ja kynnyksiin. Brigit yhdistettiin rituaalisiin puhdistautumisen tuliin, ja 1. helmikuuta vietettävä Imbolc-juhla oli omistettu hänelle.


title: Brigit

text: Irlannissa Brigit oli kolmihahmoinen jumalatar, ja hänen samannimiset sisarensa olivat parantamisen ja sepäntyön jumalia. Brigitiä palvoivat erityisesti filid, kelttien ennustajapapit.


title: Brigit

text: Brigit omaksuttiin myös kristinuskoon Pyhä Brigitinä, jonka juhlapäivä on 1. helmikuuta. Tärkeä Pyhän Brigitin palvontapaikka oli Irlannin Kildare, jossa lienee aiemmin ollut pakanallinen pyhäkkö. Kildaressa paloi Brigitin ikuinen pyhä tuli, ja nunnat palvelivat paikalla. Brigit on edelleen keskeisellä sijalla skotlantilaisessa kansanperinteessä, jossa häntä pidetään Neitsyt Marian kätilönä.


title: Brigit

text: Pohjois-Englannin briganttien heimon suojelusjumalatar Brigantia on käytännössä sama jumalatar kuin Brigit. Brigantia yhdistetään veteen, ja häntä kutsutaankin joskus ”nymfijumalattareksi”. Useat Englannin ja Irlannin joet on nimetty Brigantian mukaan.


title: Change (Hyunan kappale)

text: Change on korealaislaulaja Hyunan soolouran debyyttisingle. Se julkaistiin virallisesti 4. tammikuuta 2010. "Change" saavutti GAON-singlelistan toisen sijan lähes välittömästi sen julkaisun jälkeen. Kappaleella vierailee myös rap-artisti Jun Hyung Beastistä. Kappaleelle on tehty myös musiikkivideo, joka julkaistiin 6. tammikuuta 2010.


title: Frederic Thesiger Chelmsford

text: Frederic John Napier Thesiger, Chelmsfordin 1. varakreivi (12. elokuuta 1868 Lontoo – 1. huhtikuuta 1933 Lontoo) oli brittiläinen siirtomaahallinnon virkamies, joka toimi vuosina 1916–1921 Intian varakuninkaana.


title: Frederic Thesiger Chelmsford

text: Frederic Thesigerin isä oli zulusodassa ylipäällikkönä toiminut kenraali Frederic Thesiger, Chelmsfordin 2. paroni. Hänen äidinisänsä oli brittiläisen Intian armeijassa palvellut kenraalimajuri Heath. Thesiger kävi Oxfordin Magdalen Collegea ja aloitti uransa 1893 asianajajana. Hän osallistui pääkaupungin kunnallispolitiikkaan toimimalla Lontoon kreivikunnan valtuustossa. Hän peri 1905 isältään Chelmsfordin paronin arvon ja toimi Australiassa vuosina 1905–1909 Queenslandin sekä 1909–1913 Uuden Etelä-Walesin kuvernöörinä. Chelmsford lyötiin 1912 ritariksi. Seuraavana vuonna hän jätti kuvernöörinvirkansa ja siirtyi ensimmäisen maailmansodan aikana Dorshetshiren rykmentin kapteeniksi Intiaan, jossa yleni nopeasti. Hänet nimitettiin 1916 lordi Hardingen seuraajana Intian varakuninkaaksi.


title: Frederic Thesiger Chelmsford

text: Chelmsfordin kausi Intiassa oli intialaisen nationalismin kuohunnan aikaa. Vuonna 1919 maan hallinnossa toteutettiin niin sanotut Montagun-Chelmsfordin-reformit, jotka perustuivat hänen ja Intian asioiden valtiosihteeri Edwin Samuel Montagun laatimaan raporttiin. Sekä valtakunnallisia että alueellisia parlamentteja suurennettiin ja niiden jäsenten enemmistö muutettiin vaaleilla valittaviksi. Osavaltioiden hallinnossa otettiin käyttöön vallanjako, jossa osa paikallisista ministereistä oli vastuullisia parlamenteille ja osa kuvernööreille. Seitsenjäsenisessä toimeenpanevassa neuvostossa intialaisten edustajien määrä nostettiin yhdestä kolmeen. Uudistukset synnyttivät levottomuuksia Punjabissa ja Gujaratissa. Tämän seurauksena säädettiin Chelmsfordin tukema Rowlatt Actina tunnettu laki, jolla viranomaisille myönnettiin laajat valtuudet kansalaisoikeuksien ohittamiseen poikkeustilanteissa. Laki kuitenkin nostatti vastarintaa ja levottomuudet laajenivat, jolloin Punjab oli julistettava sotatilaan. Lisäksi Mahatma Gandhin johtamien passiivisen vastarinnan kampanjoiden seurauksena Kongressipuolue boikotoi uudistettujen neuvostojen ensimmäisiä vaaleja vuonna 1920.


title: Frederic Thesiger Chelmsford

text: Chelmsford jätti tehtävänsä Intiassa 1. huhtikuuta 1921, jolloin hänet korotettiin varakreiviksi. Hän toimi meriministeriä Ramsay MacDonaldin johtamassa Työväenpuolueen hallituksessa tammikuusta marraskuuhun 1924.


title: Kaupungin portit (Minsk)

text: Kaupungin portit tai Minskin portit (, ) on nimitys Valko-Venäjän pääkaupunki Minskin rautatieasemaa vastapäätä rautatieaseman aukiolla sijaitsevalle kahdelle, vuonna 1953 valmistuneelle 11-kerroksiselle rakennukselle. Rakennusten kutsumanimi Minskin portit johtuu siitä, että talojen välistä kulkeva ulitsa Kirova johdattaa matkustajat rautatieasemalta ja keskuslinja-autoasemalta kohti kaupungin ydinkeskustaa.


title: Kaupungin portit (Minsk)

text: Nämä koristeelliset, stalinistista klassismia edustavat, hieman linnoitustornia muistuttavat kerrostalot olivat osa vuonna 1947 käynnistettyä, toisessa maailmansodassa tuhoutuneen rautatieaseman aukion jälleenrakennushanketta. Vuosille 1948–1956 ajoittuneen jälleenrakennuksen arkkitehteina olivat leningradilainen Boris Rubanenko (1910—85), yhdessä А. Т. Golubovskin ja A. R. Korabelnikovin kanssa. Rakennukset kytkeytyvät viereisiin 5-kerroksisiin asuintaloihin.


title: Kaupungin portit (Minsk)

text: Yhdessä tornissa sijaitsee Valko-Venäjän suurimpiin kuuluva, halkaisijaltaan yli 3,5-metrinen seinäkello. Kello on tuotu sotasaaliina Saksasta ja on yli 100-vuotias. Toisessa tornissa on samankokoinen Valko-Venäjän SNT:n vaakuna. Molemmissa torneissa on 30 metrin korkeudella neljä 3,6-metristä veistosta, jotka kuvaavat maatyöläisnaista, partisaaninaista, insinööriä, työläistä ja sotilasta. Alun perin veistokset oli tehty betonista, mutta ne poistettiin 1970-luvulla, koska patsaista murtuvien betonipalasten katsottiin aiheuttavan vaaraa ohikulkijoille. Patsaat sijoitettiin pienempien paikkakuntien puistojen koristeeksi. Myöhemmin tilalle asennettiin korvaavat, silumiinista valmistetut patsaat.


title: Holmqvist

text: Holmqvist on muun muassa seuraavien henkilöiden sukunimi:


title: Thorgan Hazard

text: Thorgan Ganael Francis Hazard (s. 29. maaliskuuta 1993 Louvière, Belgia) on belgialainen jalkapalloilija, jonka seura on Saksan Bundesliigassa pelaava Borussia Mönchengladbach. Pelipaikaltaan hän on vasen laitahyökkääjä. Thorgan Hazardin veli on Chelseassa pelaava Eden Hazard.


title: Thorgan Hazard

text: Hazard siirtyi belgialaisesta AFC Tubize Jugendista ranskalaisen RC Lensin juniorijoukkueeseen 2007. Kaudella 2010–2011 hän pelasi seuran B-joukkueessa. Seuraavalla kaudella hän pelasi Lensin edustusjoukkueessa Ligue 2:ssa 14 ottelua. Kesällä 2012 hän siirtyi Chelsean organisaatioon. Seuraavat kaksi kautta hän pelasi lainalla belgialaisessa SV Zulte Waregemissa. Hän pelasi Jupiler Pro Leaguessa pudotuspelelit mukaan lukien 73 ottelua, joissa teki 18 maalia. Hän pelasi myös Mestarien liigan karsintoja ja Eurooppa-liigaa. Hänet valittiin Belgian liigan vuoden pelaajaksi 2013.


title: Thorgan Hazard

text: Hazard pelasi kauden 2014–2015 lainalla Bundesliigan Borussia Mönchengladbachissa. Seuraavana kesänä hän siirtyi saksalaisseuraan pysyvästi kahdeksan miljoonan euron siirtosummalla. Hän debytoi Mestarien liigassa kaudella 2015–2016. Bundesliigassa hän on pelannut 19. joulukuuta 2018 mennessä 130 ottelua, joissa hän oli tehnyt 30 ja syöttänyt 31 maalia.


title: Thorgan Hazard

text: Hazard pelasi Belgian kaikissa ikäkausimaajoukkueissa 15-vuotiaista alkaen. Hän pelasi kaksi ottelua alle 19-vuotiaiden EM-kilpailuissa 2011. Belgian jalkapallomaajoukkuessa hän esiintyi ensimmäisen kerran pelattuaan kuusi minuuttia ottelussa Yhdysvaltoja vastaan toukokuussa 2013. Seuraavan maaottelunsa hän pelasi vasta marraskuussa 2016. Ensimmäisen arvokilpailujen karsintaottelunsa hän pelasi Gibraltaria vastaan elokuussa 2017. Ensimmäisen maaottelumaalinsa hän teki MM-karsintaottelussa Kyprosta vastaan saman vuoden lokakuussa.


title: Thorgan Hazard

text: Hazard kuului Belgian pronssijoukkueeseen MM-kilpailuissa 2018. Hän pelasi kahdessa alkulohkon ottelussa: seitsemän minuuttia Tunisiaa ja koko ottelun Englantia vastaan.


title: Samuli Viitanen

text: Samuli Viitanen (s. 8. tammikuuta 1993) on suomalainen judoka. Hän aloitti lajin parissa 7-vuotiaana. Nykyään hän on mustavöinen, 90-kiloissa otteleva judoka. Viitasen tehokkaimpana tekniikkana pidetään yleisesti ogoshia eli lonkkaheittoa. Sen avulla hän on voittanut useita tiukkoja otteluja niin kansallisissa kuin kansainvälisissäkin kilpailuissa.


title: Samuli Viitanen

text: Viitanen sijoittui Pohjoismaiden-mestaruuskilpailuissa kolmanneksi 90 kg:n painoluokassa 2014. Hän voitti aikuisten Suomen-mestaruuden samassa painoluokassa 2013 ja 2014 sekä sai SM-pronssia 2012. Hän on voittanut Suomen-mestaruuden alle 17-vuotiaiden 81 kg:n sarjassa 2009, alle 20-vuotiaiden 81-kiloisissa 2011 ja 90-kiloisissa 2012 sekä alle 21-vuotiaiden 90 kg:n painoluokassa 2013. Nuorten Euroopan cupin kilpailuissa hän on ollut kerran toinen ja kahdesti kolmas.


title: Edwin Samuel Montagu

text: Edwin Samuel Montagu (6. helmikuuta 1879 Lontoo – 15. marraskuuta 1924 Lontoo) oli brittiläinen poliitikko, joka toimi Intian asioiden ministerinä 1917–1922 ja oli laatimassa vuonna 1919 toteutettua Intian hallinnon uudistusta.


title: Edwin Samuel Montagu

text: Montagu syntyi Lontoon Cityssä vaikuttaneeseen juutalaiseen pankkiirisukuun. Hänen isänsä oli Swaythlingin paronin arvon saanut pankkiiri Samuel Montagu. E. S. Montagu kuului vuodesta 1906 parlamentin alahuoneeseen liberaalien edustajana ja hänestä tuli pääministeri Herbert Henry Asquithin sihteeri. Vuosina 1910–1914 hän oli Intian asioiden ministeriön ("India Office") parlamentaarisena alivaltiosihteerinä. Ensimmäisen maailmansodan aikana hän toimi useissa hallituksen alaisissa viroissa, kuten valtiovarainministeriön finanssisihteerinä ja vuodesta 1915 Lancasterin herttuakunnan kanslerina. Vuonna 1917 Montagu nimitettiin David Lloyd Georgen hallitukseen Intian asioiden valtiosihteeriksi ja hän ryhtyi valmistelemaan Intian hallinnon uudistamista. Johtaessaan talvella 1917–1918 Intiassa vieraillutta valtuuskuntaa hän laati yhdessä varakuninkaana toimineen lordi Chelmsfordin kanssa niin sanotun Montagu-Chelmsford-raportin, jonka pohjalta valmisteltiin vuonna 1919 annettu Government of India Act. Tällä lailla osa Intian hallinnosta siirtyi ensimmäisen kerran intialaisille ministereille, jotka olivat vastuussa vaaleille valituille parlamenteille. Montagu erosi Britannian hallituksesta maaliskuussa 1922 ajauduttuaan pääministerin sekä ulkoministeri George Curzonin kanssa erimielisyyksiin Turkkia koskevasta politiikasta.


title: Ice Cream

text: Ice Cream on korealaislaulaja Hyunan kappale hänen toiselta EP:ltä, Meltingiltä. Melting, Hyunan debyyttialbumi ja EP, sisältävät "Ice Creamin" ja neljä muuta kappaletta. Kappaleelle julkaistiin teaseri 19. lokakuuta 2012, sekä kokonainen musiikkivideo SBS MTV:llä 21. lokakuuta ja YouTubessa 22. lokakuuta 2012, jolla myös PSY on cameo-roolissa.


title: Goti Pua

text: Goti Pua on suosittu intialainen kansantanssi Orissan alueelta Intian itäosista. Tanssin suosiosta on paljolti kiittäminen Ramchandradevaa, Orissassa sijaitsevan Khurdan alueen Radžaa. Häntä pidettiin valaistuneena hallitsijana ja suurena kulttuurin ja taiteen tukijana. Hänen aloitteestaan myös Goti Puan, eli "poikien tanssin" perinne alkoi. Mielenkiintoinen yksityiskohta on myös se, että klassinen Odissi-tanssityyli kehittyi Goti Puan ja Mahari-tanssityylin fuusioitumisesta.


title: Goti Pua

text: Yleensä Goti Pua -tanssia säestää kolmen muusikon ryhmä, jotka soittavat intialaista pakhawaj-rumpua, sormisymbaaleja ja intialaista käsin pumpattavaa harmonia. Tanssivat pojat laulavat ja joskus heitä säestää lisäksi erillinen laulaja. Goti Pua tanssiesitys kestää yleensä noin kolme tuntia. Esitys alkaa yleensä ns. Bhuni Pranamilla (kunnianosoituksella Äiti Maalle) ja päättyy jäähyväisosuuteen Bidahi Sangeetiin.


title: Khamba Lim

text: Khamba Lim on intialainen kansantanssi joka kuuluu Nagalandin heimojen perinteisiin sadonkorjuutansseihin. Tanssia esitetään kahden rivin rivitanssina joissa miehillä ja naisilla on oma rivinsä.


title: Akhu

text: Akhu on suosittu intialainen kansantanssi Nagalandin alueelta. Tanssi muistuttaa paljon samalta alueelta peräisin olevaa sadonkorjuutanssia Khamba Limia.


title: Gilbert John Elliot-Murray-Kynynmound Minto

text: Gilbert John Elliot-Murray-Kynynmound, Minton 4. jaarli, Melgund of Melgundin varakreivi, Minto of Minton kreivi (9. heinäkuuta 1845 Lontoo – 1. maaliskuuta 1914 Minto, Roxburgh, Skotlanti) oli brittiläinen siirtomaahallinnon virkamies, joka toimi Kanadan kenraalikuvernöörinä vuosina 1898–1905 ja Intian varakuninkaana 1905–1910.


text: Hänen isoisänsä oli vuosina 1807–1813 Intian varakuninkaana toiminut Minton 1. jaarli. Minto kävi Etonin sisäoppilaitosta ja Cambridgen Trinity Collegea. Hän palveli skottilaiskaartissa ("Scots Guards") 1867–1869, mutta jätti sotilasuran omistautuen joksikin aikaa ratsastukselle. Vuosina 1874–1877 hän toimi sanomalehden kirjeenvahihtajana Espanjassa ja Turkissa ja osallistui vapaaehtoisena sotaan Venäjää vastaan Turkin armeijassa. Hän osallistui brittiarmeijan mukana myös toiseen afgaanisotaan 1879 ja vuoden 1882 Egyptin sotaretkeen. Vuosina 1883–1885 Minto palveli Kanadan kenraalikuvernööri Henry Lansdownen sotilassihteerinä jo oli 1885 esikuntapäällikkönä maan luoteisosassa käydyssä sodassa intiaaneja vastaan. Hän palasi 1886 Englantiin ja peri 1891 isänsä jaarlin arvon.


text: Toimiessaan Kanadan kenraalikuvernöörinä vuosina 1898–1905 Minto pyrki sovittelemaan Kanadan pääministeri Wilfrid Laurierin ja Britannian siirtomaaministeri Joseph Chamberlainin välisiä kiistoja.


text: Minto nimitettiin vuonna 1905 Intian varakuninkaaksi George Curzonin seuraajana. Yhdessä Intian asioiden ministeri John Morleyn kanssa hän valmisteli vuonna 1909 säädetyn Intian hallintoa uudistaneen Indian Councils Actin, joka tunnetaan myös nimellä Morleyn-Minton-reformit. Heidän tavoitteenaan oli hillitä kasvamassa ollutta intialaista nationalismia ja vahvistaa Intian kongressipuolueen maltillista siipeä. Intialaisten asemaa maan hallinnossa vahvistettiin myös nimittämällä ministerin neuvostoon kaksi intialaista edustajaa ja varakuninkaan neuvostoon yksi. Uuteen kansanedustusjärjestelmään sisältyi erillisten vaalipiirien luominen hinduille ja muslimeille, mitä intialaisnationalistit kritisoivat brittien valtaa tukevana ”hajota ja hallitse” -politiikkana. Minto tuki myös Muslimiiliton perustamista luodakseen vastapainon Kongressipuolueelle. Kriitikoiden mukaan Minton politiikka loi pohjan Intian myöhemmälle kahtiajakautumiselle. Kapinallisia Minto kohteli ankarasti ja palautti hallitukselle oikeuden karkottaa ihmisiä maasta ilman oikeudenkäyntiä päästäkseen eroon eräistä kumousjohtajista. Afganistanin emiirin vieraillessa 1907 Intiassa Minto onnistui vahvistamaan maiden välisiä ystävällisiä suhteita.


title: Muslimiliitto

text: Muslimiliitto, alkuperäiseltä nimeltään Yleisintialainen Muslimiliitto () oli Brittiläisessä Intiassa toiminut merkittävä puolue, joka ajoi erillisen muslimivaltion perustamista Intian itsenäistyessä. Tavoite toteutui vuonna 1947 Pakistanin valtion perustamisen myötä. Puolueen tunnetuin johtaja oli Muhammad Ali Jinnah. Muslimiliiton pääkilpailija oli Intian kongressipuolue.


title: Muslimiliitto

text: Puolue perustettiin vuonna 1906 turvaamaan Intian muslimien oikeuksia. Brittihallinto tuki sen perustamista ja aluksi puolue ei kyseenalaistanut brittien valtaa Intiassa, mutta 1913 se päätti kuitenkin ottaa tavoitteekseen itsehallinnon saamisen Intialle. Myöhemmin puolueen tavoitteena säilyi pitkään itsenäinen ja yhtenäinen Intia, joka edellyttäisi hindujen ja muslimien yhteistä rintamaa. Vuonna 1940 Muslimiliitto kuitenkin ilmoitti kannattavansa erillisen muslimivaltion perustamista, sillä sen piirissä alettiin pelätä hindujen saavan ylivallan itsenäisessä Intiassa. Tämän jälkeen Muslimiliitto johti kamppailua Intian jakamisen puolesta ja toimi joukkovoimansa ansiosta merkittävän painostusryhmänä. Sen tavoite toteutui vuonna 1947, jolloin siirtomaavallan päättyessä perustettiin erilliset Intian ja Pakistanin valtiot.


title: Muslimiliitto

text: Muslimiliitosta tuli hallitseva puolue Pakistanissa, jossa se uudelleennimettiin Yleispakistanilaiseksi Muslimiliitoksi ("All Pakistan Muslim League"). Sen kannatus alkoi kuitenkin pian heiketä ja se menetti vaalitappioiden seurauksena valtansa ensin Itä-Pakistanissa vuonna 1954 ja pian myös maan muussa osassa. Puolue hajosi 1960-luvun aikana useiksi ryhmiksi ja lakkasi olemasta 1970-luvulla.


title: Viranhaltijapäätös

text: Viranhaltijapäätös tarkoittaa Suomessa kunnallisessa päätöksenteossa viranhaltijan yksin tekemää päätöstä jossain asiassa.


title: Viranhaltijapäätös

text: Kunnan päätösvaltaa käyttää pääsäännön mukaan asukkaiden valitsema valtuusto. Valtuusto voi kuitenkin johtosäännössä siirtää toimivaltaansa kunnan muille toimielimille sekä luottamushenkilöille ja viranhaltijoille. Viranhaltijan toimivalta on tällöin kunnanvaltuustolta siirrettyä toimivaltaa, jota viranhaltija käyttää yksinään. Tehdessään päätöksen viranhaltija käyttää julkista valtaa.


title: Viranhaltijapäätös

text: Niistä päätöksistä, jotka viranhaltija tekee hänelle siirretyn toimivallan nojalla, on pidettävä pöytäkirjaa. Käytännössä pöytäkirjaa pidetään päätösluettelon muodossa eli se on luettelo viranhaltijan tekemistä päätöksistä. Tämä päätösluettelo on pidettävä yleisesti nähtävänä, ja päätökset on annettava tiedoksi samalla tavalla kuin muut kunnan viranomaisen päätökset.


title: Viranhaltijapäätös

text: Viranhaltijan päätökseen tyytymätön voi tehdä kirjallisen oikaisuvaatimuksen. Se tehdään sille toimielimelle, jonka alainen viranhaltija on. Oikaisuvaatimuksen tekemisestä säädetään kuntalaissa.


title: Hannah Ware

text: Hannah Rose Ware (s. 8. joulukuuta 1982 Lontoo, Englanti) on brittiläinen näyttelijä ja malli.


title: Hannah Ware

text: Mallintöitä nuorempana tehnyt Ware tunnetaan näyttelijänä muun muassa roolistaan televisiosarjassa "Boss", jossa hän esittää päähenkilön, Kelsey Grammerin esittämän pormestari Tom Kanen päihdeongelmaista tytärtä.


title: Hannah Ware

text: Hänen pikkusiskonsa on laulaja Jessie Ware. Heidän isänsä on muun muassa ajankohtaisohjelmassa "Panorama" työskennellyt toimittaja John Ware.


title: Troy Aikman

text: Troy Kenneth Aikman (s. 21. marraskuuta 1966, West Covina, Kalifornia) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Hän edusti koko ammattilaisuransa ajan NFL-liigassa pelaavaa Dallas Cowboysia.


title: Troy Aikman

text: Aikman oli vuoden 1989 NFL:n varaustilaisuuden ensimmäinen varaus. Hän voitti urallaan Cowboysin kanssa kolmesti Super Bowlin, ja oli tärkeä osa yhtä aikakautensa parhaista joukkueista yhdessä muun muassa Emmitt Smithin sekä Michael Irvinin kanssa.


title: Troy Aikman

text: Aikman valittiin Pro Football Hall of Fameen vuonna 2006. Hän on peliuransa jälkeen työskennellyt asiantuntija-kommentaattorina FOX -televisiokanavan NFL-lähetyksissä.


title: Holsteinilainen puolue

text: Holsteinilainen puolue oli 1720-luvulla Ruotsissa vaikuttanut puolue. Sen tavoitteena oli saada Ruotsin kruunun perimysoikeus Kaarle XII:n sisaren Hedvig Sofian pojalle, Holstein-Gottorpin herttua Kaarle Fredrikille sen jälkeen kun Ruotsia hallinnut pfalzilainen suku oli sammunut mieslinjalta. Puolue sai lisäjäseniä kun sotavankeudesta Uudenkaupungin rauhan jälkeen palanneita upseereita liittyi siihen. Kannattajiin kuului myös Venäjän keisari Pietari Suuri. Venäjän vaikutusvallan lisäännyttyä erityisesti Pietari Suuren tyttären ja Kaarle Fredrikin solmittua avioliiton, puolueen kannatus Ruotsissa väheni. Arvid Hornin vaikutuksesta Ruotsi liittyi Hannoverin liittoon. Osa hosteinilaisen puolueen kannattajista oli sittemmin hattupuolueen perustajia.


title: Holsteinilainen puolue

text: Puolue hävisi vuoden 1727 jälkeen. Kaarle Fredrikin serkku Aadolf Fredrik valittiin hattujen sodan jälkeen Ruotsin kruununperijäksi ja hänestä tuli vuonna 1751 kuningas, minkä jälkeen Holstein-Gottorpin suku nousi joka tapauksessa Ruotsin valtaistuimelle. Kaarle Fredrikin pojasta puolestaan tuli myöhemmin Venäjän keisari Pietari III.


title: Lars Holsti

text: Lars Ragnar Martin Holsti (s. 5. maaliskuuta 1926 Haapajärvi) on suomalainen lääkäri ja professori emeritus.


title: Lars Holsti

text: Holstin vanhemmat olivat kihlakunnantuomari Ragnar Hugo Holsti ja Hjördis Ingegerd Hedman. Hän avioitui 1951 sihteeri Ulla Elisabeth Ramströmin kanssa. Halsti tuli ylioppilaaksi Helsingin V yhteiskoulusta 1944 ja valmistui lääketieteen lisensiaatiksi 1953. Lääketieteen ja kirurgian tohtoriksi hän väitteli 1960, 1958 hän erikoistui röntgentutkimuksiin ja -hoitoon. Holstista tuli lääketieteellisen radiologian dosentti 1962. Holsti toimi uransa alkuvaiheessa lääkärinä eri sairaaloissa, mukaan lukien HYKSin eri klinikat ja Lastenlinna sekä Invalidisäätiön ortopedinen sairaala. Hän oli vuodesta 1968 Helsingin yliopiston sädehoidon ja syöpätautien professori. Holsti tutki syöpätautien säde- ja lääkehoitoa ja selvitti varsinkin säteilybiologisten näkökohtien soveltamista sädehoitoon. Sodassa Holsti oli asevelvollinen ja palveli rintamalla tykkimiehenä.


title: Keijo Holsti

text: Keijo Kalevi Holsti (23. lokakuuta 1932 Koski Tl – 29. heinäkuuta 1989 Koski Tl) oli suomalainen kirjallisuudentutkija. Hän oli Tampereen yliopiston yleisen kirjallisuustieteen professori vuodesta 1973 kuolemaansa asti 1989.


title: Keijo Holsti

text: Holsti kirjoitti ylioppilaaksi 1951 ja työskenteli oppikoulunopettajana, kunnes valmistui filosofian kandidaatiksi Turun yliopistosta vuonna 1964. Vuonna 1966 hän siirtyi assistentiksi Tampereen yliopistoon, josta väitteli tohtoriksi vuonna 1970 aiheenaan motiivin käsite kirjallisuudentutkimuksessa. Hän oli Tampereen yliopiston dosenttina 1971–1973 ja sen jälkeen professorina. Holsti oli perehtynyt erityisesti englanninkieliseen kaunokirjallisuuteen ja hän julkaisi tutkimuksia William Shakespearen ja William Faulknerin teoksista.


title: Kirjovehkat

text: Kirjovehkat ("Dieffenbachia") on vehkakasvien heimoon kuuluva suku. Ne ovat kotoisin Uuden mantereen trooppisilta alueilta. Kasveja lisätään latva-, verso- ja varsipistokkaista. Kasvit viihtyvät normaalissa huoneenlämmössä. Ne eivät ole kovin vaateliaita ilmankosteuden suhteen. Tunnetuin laji on "Dieffenbachia maculata".


title: Kirjovehkat

text: Lehdet ovat kirjavan laikukkaita.


title: Kirjovehkat

text: Kirjovehkat ovat suosittuja huonekasveja.


title: Kirjovehkat

text: Kirjovehkan solut sisältävät neulasmaisia kalsiumoksalaattikiteitä ((COO)Ca). Jos lehtiä pureskellaan, nämä kiteet voivat aiheuttaa polttavan tunteen ja punoitusta (eryteema). Joissakin tapauksissa kasville altistuneissa kudoksissa on havaittu turvotusta (ödeema). Pureskelu ja nieleminen aiheuttavat yleensä lieviä oireita. Kontakti kirjovehkan kanssa voi kuitenkin aiheuttaa (yleensä pureskelusta johtuen) lapsille ja lemmikkieläimille useita epämiellyttäviä oireita kuten voimakasta puutumista, suun ärsytystä, runsasta syljen eritystä, paikallista turvotusta. Oireet ovat kuitenkin harvoin hengenvaarallisia. Useimmissa tapauksissa oireet ovat lieviä ja voidaan menestyksellisesti hoitaa kipulääkkeillä, antihistamiineilla ja lääkehiilellä. Vatsan tyhjennystä tai vatsahuuhtelua tarvitaan harvoin. Potilaista 70% on alle 5-vuotiaita lapsia.


title: Oripään seudun yhteiskoulu

text: Oripään Seudun Yhteiskoulu oli Varsinais-Suomessa Oripäässä vuonna 1948 toimintansa aloittanut viisiluokkainen yksityinen oppikoulu.


title: Oripään seudun yhteiskoulu

text: Koulu muuttui vuonna 1969 Oripään ja Pöytyän kuntien yhteiseksi Oripään–Pöytyän kunnalliseksi keskikouluksi. Sen toiminta päättyi vuonna 1976 peruskoulun koulupiirijakoon: Oripää ja Alastaro muodostivat yhteisen peruskoulun yläasteen koulupiirin ja Pöytyän kunta sai kumppaneikseen Auran ja Karinaisten kunnat. Tämän jälkeen Oripää ja Alastaro muodostivat yhteisen peruskoulun yläasteen oppilassalueen, jossa peruskoulun yläaste sijaitsi Alastarolla. Kun Alastaro 2000-luvulla liittyi Loimaan kaupunkiin, sama kouluyhteistyö jatkui Loimaan kaupungin ja Oripään kunnan välillä.


title: Oripään seudun yhteiskoulu

text: Koulu aloitti toimintansa tilapäistiloissa entisessä suojeluskuntatalo "Suojalassa". Lääninarkkitehti Rafael Hellemaan suunnittelema oma koulutalo oli muuttokunnossa 1950, rakennus vihittiin käyttöön 28. helmikuuta 1951. Matalalla nivelellä vanhaan osaa yhdistyvä lisärakennus valmistui käyttökuntoon syksyllä 1962 ja laajennuksen juhlalliset vihkiäiset olivat 2. helmikuuta 1963. Suunnittelijana oli arkkitehti Lauri Sipilä. Koulun lopettamisen jälkeen rakennuksissa toimivat Oripään koulu, kunnanvirasto, kirjasto ja kuntosali.


title: Oripään seudun yhteiskoulu

text: Vuonna 1951 valmistui koulun viereen neliasuntoinen opettaja-asuntola. Se on sittemmin purettu ja sen tontilla on päiväkoti ja kunnan liikuntahalli.


title: Oripään seudun yhteiskoulu

text: Yhteiskoulun rehtorit


title: Oripään seudun yhteiskoulu

text: Kunnallisen keskikoulun johtajat


title: Afrikanrakonokka

text: Afrikanrakonokka ("Anastomus lamelligerus") on laajalla alueella Saharan eteläpuolisessa Afrikassa tavattava kattohaikaroihin kuuluva lintu.


title: Afrikanrakonokka

text: Afrikanrakonokka on suurikokoinen lintu, joko voi kasvaa 81–94 cm pitkäksi. Väritykseltään lintu on kauttaaltaan violettiin vivahtavan musta pronssinruskein yksityiskohdin. Kaulan ja rinnan sulat ovat pienentyneet. Afrinkanrakonokan selkein tuntomerkki on sen pitkä ja massiivinen nokka. Nokan puoliskot eivät sulkeudu täysin, mikä on sopeutuma kotiloiden ja simpukoiden syöntiin.


title: Afrikanrakonokka

text: Afrikanrakonokan elinympäristöä ovat suot, vesistöjen reunamaat, tulvaniityt, riisiviljelykset, kosteat savannit ja mutatasangot. Laji muuttaa kuivina kausina suurina parvina kosteille alueille. Lajin pääasiallista ravintoa ovat nilviäiset, kuten kotilot ja simpukat, joiden kuoren se viiltää auki erikoistuneella nokallaan. Afrikanrakonokka voi syödä myös sammakoita, matoja, vesihyönteisiä, rapuja ja kaloja. Afrikanrakonokka pesii suurina kolonioina, toisinaan myös muiden haikaralintulajien kanssa. Pesä sijaitsee puussa tai pensaassa vedn äärellä tai vaihtoehtoisesti ruovikossa.


title: Viirivehkat

text: Viirivehkat ("Spathiphyllum") on vehkakasvien heimoon kuuluva suku. Ne ovat kotoisin Etelä-Amerikasta. Poikkeuksena on laji tieteelliseltä nimeltään "Spathipyllum blandum", joka on kotoisin Havaijilta.


title: Viirivehkat

text: Kukkien väri on yleensä valkoinen tai kellanvalkoinen. Kukinnan loputtua suojuslehti muuttuu vihreäksi.


title: Viirivehkat

text: Luonnonvaraiset kasvit ovat kosteikkokasveja. Näin ollen viirivehkat tarvitsevat paljon kastelua ja kostean ilman. Kasvit viihtyvät valoisalla paikalla, mutta sietävät myös varjoa.


title: Viirivehkat

text: Viirivehkoja käytetään huonekasveina. Kukinnan loputtua tehtävän mullan vaihdon yhteydessä kasvia voidaan jakaa.


title: Dan Houser

text: Dan Houser (s. 1974 Lontoo, Englanti) on brittiläinen videopelituottaja sekä Rockstar Gamesin toinen perustaja yhdessä veljensä Sam Houserin kanssa.


title: Dan Houser

text: Houser on käsikirjoittanut muun muassa kaikki "Grand Theft Auto" -pelisarjan pelit vuodesta 1999 lähtien. Hän oli veljensä kanssa Time-lehden vuosittaisella maailman sadan vaikutusvaltaisimman henkilön listalla vuonna 2009.


title: John Morley

text: John Morley, Morley of Blackburnin varakreivi (24. joulukuuta 1838 Blackburn – 23. syyskuuta 1923 Wimbledon) oli brittiläinen Liberaalipuoluetta edustanut poliitikko ja elämäkertoihin erikoistunut kirjailija.


title: John Morley

text: Morley valmistui 1859 lakimieheksi, mutta siirtyi pian sanomalehdentoimittajaksi. Hän julkaisi 1867–1882 "Fortnightly Review" -lehteä ja toimi 1880–1883 "Pall Mall Gazetten" päätoimittajana. Hän oli parlamentin alahuoneessa vuosina 1883–1895 Newcastlen ja 1896–1908 Montrose Burghsin edustajana. Morley toimi 1886 Irlannin asiain ministerinä William Gladstonen kolmannessa hallituksessa ja toimi pääministerin oikeana kätenä valmisteltaessa Irlannin itsehallintolakia ("home rule"), joka tosin ei mennyt läpi parlamentissa. Hän toimi uudelleen Irlannin ministerinä vuosina 1892–1895. Tämän jälkeen Morley keskittyi vuosikymmeneksi lähinnä kirjallisiin töihinsä, mutta liberaalien palattua oppositiokauden jälkeen takaisin valtaan hän toimi Intian asioiden ministerinä Henry Campbell-Bannermanin ja Herbert Henry Asquithin hallituksissa joulukuusta 1905 marraskuuhun 1910.


title: John Morley

text: Vuonna 1909 säädetty Intian hallintoa uudistanut Indian Councils Act tunnetaan myös nimellä Morleyn–Minton reformi, sillä se perustui Morleyn ja Intian varakuninkaana toimineen Minton jaarlin yhteistyöhön. Uudistuksen myötä Intian valtakunnalliseen ja paikallishallintoon luotiin osittainen kansanedustus, joskin äänioikeus jäi hyvin rajalliseksi. Morleyn ja liberaalien toiveena oli luoda edellytykset brittiläistyylisen parlamentarismin kehittämiselle Intiassa, mutta Minto halusi säilyttää brittiviranomaisilla veto-oikeuden kaikkeen lainsäädäntöön Intiassa. Morley myös nimitti ministeriön yhteydessä toimineeseen Intian asioiden neuvostoon kaksi intialaista edustajaa, yhden muslimin ja yhden hindun. Morley sai päärinarvon 1908 ja siirtyi 1910 valtakunnanneuvoston lordipresidentiksi ("Lord President of the Council"). Hän vastusti Britannian liittymistä ensimmäiseen maailmansotaan ja erosi protestina hallituksesta elokuussa 1914.


title: John Morley

text: Morleyn tunnetuin kirjallinen teos oli vuonna 1903 ilmestynyt kolmiosainen William Gladstonen virallinen elämäkerta "The life of William Ewart Gladstone". Hän julkaisi elämäkerrat myös Edmund Burkesta (1867 ja 1879), Voltairesta (1872), Rousseausta (1873), Diderot’sta ja ensyklopedisteista (1878), Richard Cobdenista (1881), Ralph Waldo Emersonista (1884), Robert Walpolesta (1889) ja Oliver Cromwellista (1900). Morleyn muita teoksia olivat "On Compromise" (1874), "Studies in Literature" (1891), "Critical Miscellanies" (1908) ja kaksiosainen muistelmateos "Recollections" (1917). Vuonna 1921 ilmestyivät vielä viisitoistaosaiset kootut teokset ("Works").


title: Cardiffin linna

text: Cardiffin linna on Cardiffissa Yhdistyneessä kuningaskunnassa sijaitseva linna, jonka normannit perustivat 1000-luvulla vanhan roomalaislinnoituksen paikalle.


title: Cardiffin linna

text: Roomalaiset rakensivat ensimmäisen pysyvän asutuksen paikalle ensimmäisellä vuosisadalla jaa. Robert Fitzhamon aloitti mäkilinnan rakentamisen roomalaisaikaisen raunion päälle vuonna 1091. Linnan varustuksia vahvistettiin 1200-luvulla, jolloin rakennettiin torni ja eteläportti


title: Jere Seppälä

text: Jere Seppälä (s. 4. tammikuuta 1993 Kemi) on suomalainen jääkiekkopuolustaja, joka pelaa SM-liigajoukkue Porin Ässissä. Joukkueen urheilutoimenjohtaja Jari Korpisalo on kuvaillut häntä hyvin liikkuvaksi puolustajaksi, jolla on myös kiekollista potentiaalia. Hän pystyy Korpisalon mukaan myös pelaamaan fyysisesti ja kamppailemaan vahvasti.


title: Jere Seppälä

text: Kemissä syntynyt Seppälä on Espoon Kiekkoseuran kasvatti. Hän siirtyi C-juniori-ikäisenä Espoo Bluesiin kaudeksi 2008–2009, jolloin Seppälä kuului joukkueen C-nuorten kapteenistoon. Hän voitti B-nuorten Suomenmestaruuden keväällä 2011. Kaudella 2012–2013 Seppälä oli Bluesin A-nuorten tehokkain puolustaja tehoilla 6+22=28, joilla hän sijoittui A-nuorten SM-liigan puolustajien pistepörssissä viidenneksi. Seppälä voitti kauden päätteeksi A-nuorten SM-hopeaa.


title: Jere Seppälä

text: Elokuussa 2013 Seppälä teki 1+1-vuotisen SM-liigasopimuksen Bluesin kanssa. Hän teki liigadebyyttinsä kauden 2013–2014 neljännessä ottelussa 20. syyskuuta 2013 JYPiä vastaan. Seppälän liigauran avausmaali syntyi 16. marraskuuta 2013 Turun Palloseuraa vastaan, jolloin hänen osumansa ratkaisi Bluesille 3–2-voiton. Seppälä vakiinnutti kauden edetessä paikkansa SM-liigakokoonpanossa ja hänen tulokaskautensa toi kaikkiaan 45 runkosarja- ja seitsemässä playoff-ottelussa tehot 3+6=9. Huhtikuussa 2014 Seppälä teki kevääseen 2016 asti ulottuvan jatkosopimuksen Bluesin kanssa.


title: Jere Seppälä

text: Kaudella 2014–2015 Seppälä pelasi Bluesin lisäksi myös kahdeksan ottelua lainalla Mestis-joukkue Kiekko-Vantaassa. Kevään 2015 pudotuspeleissä hänellä oli Bluesin paras teholukema (+1). Kaudella 2015–2016 Seppälä nousi joukkueen kapteenistoon, kun talousvaikeuksista kärsinyt Blues joutui myymään pelaajiaan. Kaudeksi 2016–2017 hän siirtyi vuoden mittaisella sopimuksella Porin Ässiin, jota siirtyi myös valmentamaan Seppälälle Bluesista tuttu Jyrki Aho. Seppälä teki SM-liigan yhden kauden piste-ennätyksensä tehoilla 7+11=18, joilla hän oli Ässien eniten maaleja tehnyt puolustaja sekä tehokkain puolustaja Jyri Marttisen ja Niko Peltolan kanssa. Joulukuussa 2016 hän teki joukkueen kanssa vuoden mittaisen jatkosopimuksen.


title: Jere Seppälä

text: Seppälä pelasi kaudella 2017–2018 loukkaantumisten vuoksi runkosarjassa vain 42 ottelua.


title: Jere Seppälä

text: Seppälän pikkuveli Joonas on pelannut myös jääkiekkoa.


title: 509. raskas erityispommitusrykmentti

text: 509. Raskas Erityispommitusrykmentti (engl. "509th Composite Group", myöhempänä "509th Bomb Wing, Heavy") on Wendoverissa, Utahissa muodostettu yhdysvaltalainen lento-osasto eli lentävä joukko-osasto. Se perustettiin "Operaatio Silverplate"ssa (suom. "Hopealautanen"). Yksikön tarkoitus oli asettaa valmius atomipommien pudottamiseen sekä kyetä lentohyökkäyksiin raskailla Boeing B-29 Superfortress-pommituskoneilla. 509:nnen muodostaminen aloitettiin syyskuussa 1944. Yksikön ensimmäinen komentaja oli eversti Paul Tibbets. Varakomentaja oli everstiluutnantti Thomas J. Classen.


title: 509. raskas erityispommitusrykmentti

text: 509. raskas erityispommitusrykmentti sisälsi 393. Raskaan Pommituslaivueen ohella muitakin joukkoyksiköitä, kuten muiden muassa 1. Erillinen Taisteluvälinelaivue. Pommituslentokalusto käsitti 15 raskasta pommikonetta - kaikki tyyppiä B-29, ja tämän lentolaivueen päällikönä toimi silloinen majuri Charles W. Sweeney. Näistä 10 konetta siirrettiin merialueiden harjoituksiin Havannaan Kuubaan, ennen siirtoa Wendoverin kautta Mariaaneille. Sekä Wendoverissa että Havannassa, oli tämä yksikkö saanut huolimattomasti pukeutuvien ja räyhääjän maineen että lempinimen "Koskemattomat". 509:nnen erityistehtävä, sekä erikoisoikeudet aiheuttivat runsaasti kadehdintaa ja ylenkatsontaa, muun muassa siihen suuntautuneen pilkanteon muodossa toisten Japaniin lentävien pommitusyksiköiden taholta Tinianissa. Jopa sen komentaja koetettiin syrjäyttää sekä rykmentti hajottaa. Yksikössä ei moitteeton pukeutuminen ollut sotilaallisen puhuttelutavan ohella suuressa suosiossa, sen sijaan siellä arvostettiin sitäkin suuremmin vaitiolotaitoa - sen tehtävähän oli ollut huippusalainen. Juuri siksi vallinnut suuri epätietoisuus odottavasta missiosta: oli aiheuttanut monille yksikön jäsenille paljon turhautuneisuutta ja päänvaivaa - kuten tehtävän mielekkyyteen liittyvää jatkuvaa pohdiskelua ja arvuuttelua, sekä tämä näkyi muun muassa motivaatioon liittyneinä vaikeuksina, näkyen juuri tuollaisena räyhäämisenä ja muina häiritsevinä lieveilmiöinä. Kesä-heinäkuussa lentoryhmä siirrettiin Mariaaneille Tinianiin. Sieltä käsin se hyökkäsi Hiroshimaan ja Nagasakiin. Muita lentopommituksia suoritettiin käyttämällä keltaisiksi maalattuja, niin kutsuttuja "korttelipommeja": lempinimeltänsä "Kurpitsa". Nämä olivat Fat Man'ia muistuttavia sekä suunnilleen saman painoisia (Fat Man'in paino oli 10 200 paunaa/lbs.) - mutta sisälsivät ydinräjähteen sijasta konventionaalisen taistelulatauksen.


title: 509. raskas erityispommitusrykmentti

text: Japanin antauduttua eli Toisen maailmansodan päätyttyä 509. raskas erityispommitusrykmentti siirrettiin marras-joulukuussa 1945 Uuteen Meksikoon Roswelliin. Siellä yhdelle yksikön raskaalle pommituskoneelle tapahtui lento-onnettomuus, jossa kuoli kapteeni David Semple.


title: 509. raskas erityispommitusrykmentti

text: Myöhemmin joukko-osasto osallistui Operaatio Crossroadsiin (suom. "Operaatio Tienristeys"). Nämä ydinkokeet suoritettiin Bikinillä kesä-heinäkuussa 1946. Toinen koelatauksista räjäytettiin lentopudotuksena kohdealueella, B-29 koneesta nimeltä "Dave's Dream", joka oli entinen Big Stink.


title: 509. raskas erityispommitusrykmentti

text:
Yksikön käyttämät aseistuksen detaljit, toiminta ja koulutusmenetelmät sekä monet muutkin (yksikköön, sekä sen aseisiin liittyvät yksityiskohdat) asiat olivat hyvin pitkään salattuja. Esimerkiksi ensimmäiset valokuvat sen käyttämistä atomiaseista julkistettiin vasta joulukuussa 1960, John F. Kennedyn valtakaudella.
"(509th Bomb Wing, 509.BW)"
Aluksi melko pian sodan jälkeen yksikkö muutti Roswelliin, New Mexicoon. 509. on sittemmin operoinut AFB Peasessa, New Hampshiressa ja se on kuulunut SAC:iin (Yhdysvaltain strategiset ilmavoimat). Vuoden 1970 vaiheilla sillä oli käytössään FB-111A Aardvark -monitoimilentokone, tässä yhteydessä pommituskoneen ominaisuudessa. Aseistuksen kapasiteettina olivat ainakin Boeing AGM-69 SRAM -ohjukset. Nämä laukaistiin lentokoneista ja ne olivat taktisia ydinaseita. Yksikkö on käyttänyt myös B-50, B-47 ja B-52 -tyyppien pommikoneita toiminnassaan. Myöhemmin 509. on saanut käyttöönsä häivepommittajat, jotka ovat tyyppiä B-2 Spirit. Yksikön komentajana toimii vuonna 2018 Paul W. Tibbets IV. Hänen sotilasarvonsa on prikaatikenraali.


title: George Robinson Ripon

text: George Frederick Samuel Robinson, Riponin 1. markiisi, Riponin 2. jaarli, Goderich of Noctonin varakreivi (24. lokakuuta 1827 Lontoo – 9. heinäkuuta 1909 Studley Royal, lähellä Riponia, Yorkshire) oli brittiläinen liberaalipoliitikko, joka loi pitkän uran ministerinä ja toimi vuosina 1880–1884 Intian varakuninkaana.


title: George Robinson Ripon

text: Ripon syntyi Downing Street 10:ssä Lontoossa, sillä hänen isänsä oli tuolloin lyhytaikaisesti Britannian pääministerinä toiminut Frederick John Robinson, silloinen Goderichin varakreivi ja sittemmin Riponin jaarli. Myös poika tunnettiin Goderichin varakreivinä, kunnes hän peri tammikuussa 1859 isältään Riponin jaarlin arvon ja myöhemmin samana vuonna myös sedälleen kuuluneen De Greyn jaarlin arvon, minkä jälkeen hänet tunnettiin nimellä De Greyn ja Riponin jaarli.


title: George Robinson Ripon

text: Ripon kuului 1852–1859 parlamentin alahuoneeseen, ensin Hullin, vuodesta 1853 Huddersfieldin ja vuodesta 1857 West Riding of Yorkshiren edustajana. Perittyään isänsä päärinarvon hän siirtyi ylähuoneeseen. Hän toimi alivaltiosihteerinä sotaministeriössä 1859–1861 ja Intian asioiden ministeriössä 1861–1863 sekä 1863 sotaministerinä ja 1866 Intian asioiden ministerinä. William Gladstonen ensimmäisessä hallituksessa Ripon oli 1868–1873 lordipresidenttinä (Lord President of the Council). Hän johti myös 1871 Britannian ja Yhdysvaltojen välistä niin sanottua Alabama-kiistaa ratkonutta komiteaa, jonka työ toimi pohjana Washingtonin sopimukselle ja Genevessä järjestetylle välitystuomiolle. Ripon palkittiin tästä hyvästä 1871 markiisin arvolla. Hänet valittiin 1870 myös Englannin vapaamuurarien suurmestariksi, mutta käännyttyään 1874 katoliseksi hän erosi tehtävästä ja vetäytyi politiikasta kuudeksi vuodeksi.


title: George Robinson Ripon

text: Gladstonen palattua pääministeriksi Ripon nimitettiin huhtikuussa 1880 Intian varakuninkaaksi lordi Lyttonin seuraajana ja hän ryhtyi osin peruuttaman edeltäjänsä linjauksia. Hän lopetti toisen afgaanisodan tunnustamalla Abdur Rahman Khanin aseman Afganistanin emiirinä ja veti 1881 brittijoukot pois Afganistanista. Intiassa Ripon toteutti liberaaleina pidettyjä uudistuksia. Hän kumosi vuoden 1878 Vernacular Press Actin palauttaen siten ei-englanninkieliselle lehdistölle tasaveroiset oikeudet englanninkielisen kanssa, laajensi paikallishallinnon valtuuksia, alensi suolaveroa ja yritti huonolla menestyksellä tasata maan verotusta. Riponin vuonna 1883 esittämä laki oikeuslaitoksen uudistamista (ns. Ilbert Bill) nostatti vastarintaa Intian eurooppalaistaustaisessa väestössä, sillä se olisi antanut intialaistuomareille tasaveroiset oikeudet käsitellä eurooppalaissyntyisiä Britannian kansalaisia koskeneita oikeusjuttuja. Laki hyväksyttiin muutettuna siten, että Britannian kansalaisilla olisi aina oikeus vaatia tapauksensa sellaisen valamiehistön käsiteltäväksi, jonka jäsenistä vähintään puolet oli eurooppalaisia. Intialaisten arvostama Ripon erosi varakuninkaan tehtävistä 1884.


title: George Robinson Ripon

text: Ripon toimi meriministerinä Gladstonen kolmannessa hallituksessa 1886 sekä siirtomaaministerinä 1892–1895. Vuosina 1905–1908 hän toimi vielä pienemmän valtiosinetin hoitajana (Lord Privy Seal) sekä liberaaliryhmän johtajana ylähuoneessa.


title: Hääyö (vuoden 1959 elokuva)

text: Hääyö on Erik Blombergin ohjaama suomalais-ruotsalais-puolalaisena yhteistyönä tehty historiallinen seikkailuelokuva vuodelta 1959. Se sai Suomessa teatteriensi-iltansa vasta tammikuussa 1962.


title: Hääyö (vuoden 1959 elokuva)

text: Käsikirjoitus perustuu Émile Zolan novelliin "L'Attaque du Moulin" teoksessa "Les Soirées de Médan" (1880; "Rynnäkkö myllyä vastaan", suom. K. N-N. Työväen sanomalehti-o.y., (1906).


title: Hääyö (vuoden 1959 elokuva)

text: "Hääyö" jäi Blombergin viimeiseksi pitkäksi ohjaukseksi, ja hän siirtyi sen jälkeen television pariin. Hän on itse sanonut elokuvasta, että sen tekeminen oli äärettömän raskasta: kun suomalaiset menivät Puolaan, kaikki sovittu oli tekemättä, työtottumukset olivat erilaiset, oli kielivaikeuksia, eikä Harriet Andersson ollut parhaassa mahdollisessa kunnossa.


title: Hääyö (vuoden 1959 elokuva)

text: Puolalaiskylässä on vuonna 1809 Napoleonin sotien aikaan tulossa häät. Vihittävänä sulhasensa kanssa on myllärin tytär, mutta kesken juhlan kylään ratsastaa joukko sotilaita, eikä hääyöstä tule sellainen kuin kuviteltiin.


title: Hääyö (vuoden 1959 elokuva)

text: Arviossaan eräs kriitikko luonnehtii yhteistyöelokuvaa rytmitykseltään epätasaiseksi, ja toteutus on jäänyt puolinaiseksi. Kömpelö jälkiäänitys pilaa tunnelmaa, joskin visuaalisesti onnistuneita hetkiä arvioija elokuvassa näkee.


title: Hääyö

text: Hääyö on häiden jälkeinen yö, jonka hääpari viettää yhdessä. Sillä voidaan tarkoittaa myös seurakuntien Suomessa järjestämiä yöllisiä yhteisvihkimistilaisuuksia. Tilaisuuksissa pariskunnat voivat mennä naimisiin usein ilman ennakkoilmoittautumista ja vähällä vaivalla. Ensimmäinen hääyötapahtuma järjestettiin Vantaalla Pyhän Laurin kirkossa vuonna 2009, jonka jälkeen tapahtuma on levinnyt muualle Suomeen ja vakiintunut Vantaalla syyskuun kolmanteen perjantaihin.


title: Ville Ahlgren

text: Ville Johannes Ahlgren (s. 6. lokakuuta 1993 Pori) on suomalainen jääkiekkoilija, joka pelaa Mestis-joukkue Kokkolan Hermeksessä. Hän on pelipaikaltaan oikea laitahyökkääjä.


title: Ville Ahlgren

text: Ahlgren on Porin Ässien kasvatti. Hän oli kaudella 2008–2009 joukkueen C-nuorten paras pistemies ja syöttäjä SM-karsinnoissa tehoilla 7+12=19. Ahlgren pelasi seuraavan kauden 2009–2010 MWEHL:ää Dallas Starsin B-juniorijoukkueessa, mutta hän palasi Ässiin kaudeksi 2010–2011. Kaudeksi 2011–2012 Ahlgren oli palaamassa Pohjois-Amerikkaan ja siirtymässä USHL-joukkue Sioux City Musketeersin riveihin, mutta hän jatkoi uraansa kuitenkin Espoo Bluesin A-nuorissa, joiden toiseksi paras pistemies Ahlgren oli Juuso Ikosen kanssa tehoilla 16+25=41.


title: Ville Ahlgren

text: Kaudeksi 2012–2013 Ahlgren nostettiin Bluesin SM-liigarinkiin. Hän ei kuitenkaan tehnyt vielä liigadebyyttiään, vaan kausi kului kokonaan joukkueen A-nuorissa, joiden kolmanneksi paras pistemies Ahlgren oli tehoilla 14+28=42. Hän voitti kauden päätteeksi A-nuorten SM-hopeaa.


title: Ville Ahlgren

text: Ahlgren palasi kaudeksi 2013–2014 vuoden mittaisella sopimuksella kasvattajaseuraansa Porin Ässiin. Hän teki liigadebyyttinsä kauden 2013–2014 neljännessä ottelussa 21. syyskuuta 2013 Espoo Bluesia vastaan. Liigauransa avausmaalin Ahlgren teki 29. marraskuuta 2013 vieraissa Hämeenlinnan Pallokerhoa vastaan. Kaikkiaan hänen tulokaskautensa toi 31 runkosarjaottelussa tehot 2+2=4. Ahlgren pelasi kauden aikana myös Ässien A-nuorissa, joissa hän voitti kauden päätteeksi SM-pronssia. Tammikuussa 2014 Ahlgren teki kahden vuoden mittaisen jatkosopimuksen Ässien kanssa.


title: Ville Ahlgren

text: Kaudeksi 2016–2017 Ahlgren siirtyi vuoden mittaisella sopimuksella Ranskan Ligue Magnusin HC Chamonix-Morzineen. Hän pelasi loukkaantumisten takia kuitenkin vain 11 ottelua jääden ilman tehopisteitä. Tammikuussa 2017 Ahlgren jätti joukkueen ja palasi Suomeen henkilökohtaisiin syihin vedoten. Hän ei pelannut loppukaudella enää missään. Kaudeksi 2017–2018 Ahlgren siirtyi vuoden mittaisella sopimuksella Mestis-joukkue Kokkolan Hermekseen.


title: Ville Ahlgren

text: Ahlgren on pelannut yhteensä 12 nuorten ja kahdeksan poikien maaottelua.


title: Korean Grand Prix 2013

text: Korean Grand Prix 2013 (virallisesti 2013 Formula 1 Korean Grand Prix) oli Formula 1 -kauden 2013 14. osakilpailu, joka ajettiin 4–6. lokakuuta Korean International Circuitilla Yeongamissa Etelä-Koreassa. Kilpailu jäi samalla viimeiseksi Korean GP:ksi toistaiseksi.


title: Korean Grand Prix 2013

text: Ennen viikonlopun alkua Korean kisaa uhkasi Fitow-niminen taifuuni. Ennusteiden mukaan sen odotettiin tuovan mukanaan rankkasateen lisäksi myös 160 mailia tunnissa puhaltavan myrskytuulen. Rataan tehtiin myös muutoksia tälle vuodelle siten, että varikon ulostuloa siirrettiin 1. mutkasta radan 2. mutkaan.


title: Korean Grand Prix 2013

text: Ensimmäiset vapaat harjoitukset ajettiin perjantaina kello 10 paikallista aikaa (kello 04 Suomen aikaa). Testikuljettajat Force Indian James Calado ja Marussian Rodolfo González pääsivät ajamaan ekat harkat tallien autoilla. Harjoitusten alussa González pyörähti seinään menettämällä autonsa etusiiven. Lotuksen Kimi Räikkönen pyörähti ulos radalta menettämällä autonsa hallinnan radan viimeisessä mutkassa osuttuaan rangasvalliin, kun harjoitus aikaa oli jäljellä enää muutama sekunti. Nopeinta vauhtia piti yllä Mercedeksen Lewis Hamilton ennen Red Bullin Sebastian Vetteliä.


title: Korean Grand Prix 2013

text: Toiset vapaat harjoitukset ajettiin perjantaina kello 14 paikallista aikaa (kello 08 Suomen aikaa). Nopeinta vauhtia piti jälleen Hamilton ennen Vetteliä.


title: Korean Grand Prix 2013

text: Kolmannet vapaat harjoitukset ajettiin lauantaina kello 11 paikallista aikaa (kello 05 Suomen aikaa). Red Bullin Sebastian Vettel olin nopein ennen tallikaveri Mark Webberiä.


title: Korean Grand Prix 2013

text: Aika-ajot ajettiin lauantaina klo 14 paikallista aikaa (kello 08 Suomen aikaa).Kilpailu ajettiin sunnuntaina klo 15 paikallista aikaa (kello 09 Suomen aikaa).


title: Virtakerttuli

text: Virtakerttuli ("Myiothlypis fulvicauda") on kerttulien heimoon kuuluva varpuslintu.


title: Virtakerttuli

text: Virtakerttulia tavataan laajalla alueella Keski-Amerikan eteläosissa ja Etelä-Amerikan luoteisosissa. Sitä on kuvattu melko yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.


title: Jokikerttuli

text: Jokikerttuli ("Myiothlypis rivularis") on kerttulien heimoon kuuluva varpuslintu.


title: Jokikerttuli

text: Jokikerttulia tavataan Argentiinassa, Boliviassa, Brasiliassa, Ranskan Guianassa, Guyanassa, Paraguayssa, Surinamessa ja Venezuelassa. Sitä on kuvattu melko yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.


title: Jukataninkerttuli

text: Jukataninkerttuli ("Granatellus sallaei") on kardinaalien heimoon kuuluva varpuslintu.


title: Jukataninkerttuli

text: Jukataninkerttulia tavataan Belizessä, Guatemalassa ja Meksikossa. Sen kannaksi arvioidaan 20 000–49 999 yksilöä. Lajin kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi.


title: Punavatsakerttuli

text: Punavatsakerttuli ("Granatellus pelzelni") on kardinaalien heimoon kuuluva varpuslintu.


title: Punavatsakerttuli

text: Punavatsakerttulia tavataan Boliviassa, Brasiliassa, Ranskan Guianassa, Guyanassa, Surinamessa ja Venezuelassa. Sitä on kuvattu harvinaiseksi ja laikuttaisesti levittäytyneeksi, mutta sen kannankehitys on vakaa. Lajin ei uskota olevan vaarassa ja se on luokiteltu elinvoimaiseksi.


title: Teponlinna

text: Teponlinna eli Alvettulan muinaislinna on Kanta-Hämeessä Hämeenlinnassa Hauhon Lautsian kylässä sijaitseva muinaislinna.


title: Teponlinna

text: Linnavuori sijaitsee Hauhon kirkolta 9,5 kilometriä pohjoisluoteeseen, Ilmoilanselästä noin kilometrin itään ja Vähäjärven itärannalla olevassa niemessä. Mäki kohoaa yli 20 metriä Vähäjärven pintaa korkeammalle ja sen rinteet ovat hyvin jyrkät koillisessa ja kaakossa. Koillissivulla sijaitsee myös jyrkänne. Muut rinteet ovat loivempia. Linnan suojavarustusten jääteet muodostavat kivivallin, joka kiertää mäen lakea. Vallissa on aukko, joka on tulkittu linnan portiksi. Aukon molemmilla puolilla valli on viisi metriä leveä, mutta valli muuttuu kapeammaksi vallin loppupäitä lähestyttäessä. Kivivalli ja jyrkänne sulkevat sisällensä noin 200 m² suuruisen alueen.


title: Teponlinna

text: Linnavuorta ei ole tutkittu arkeologisilla kaivauksilla. Sitä on tutkittu pintapuolisesti vuosina 1935 (Jouko Voionmaa), 1945 (Oiva Keskitalo) ja 1983 (Jyri Saukkonen).


title: Teponlinna

text: Linnavuoren hoitoalue sisältää linna-alueen ja sen länsipuolisen metsän. Alueelta on poistettu näkyvyyttä estävää vesakkoa. Linnavuoren ohi johtavalle tiellä on tilaa parille pysäköitävälle autolle. Mäen huipulle johtava polku on helppo kiivetä terveelle ihmiselle. Osa rinteistä ovat pystysuoria ja renalla on putoamisvaara.


title: Debrecenin taistelu

text: Debrecenin taistelu oli Saksan Etelän armeijaryhmän ja 6. armeijan sekä Unkarin 3. armeijan välinen taistelu Neuvostoliiton Arorintaman joukkoja vastaan. Taistelu käytiin Debrecenin kaupungin lähistöllä Unkarissa 6.–29. lokakuuta 1944 välisenä aikana. Kaupunkia puolustivat tuolloin III armeijakunnan ja 23. panssaridivisioonan joukot sekä lisäjoukkoina 76. jalkaväkidivisioonan ja Panzerkorps Feldherrnhallen joukot. Taistelu päättyi ratkaisemattomana molempien osapuolten kärsiessä huomattavia tappioita. Taistelun seurauksena saksalaisten puolustus Budapestin liepeillä murtui, jolloin etenevät Neuvostojoukot onnistuivat piirittämään ja valtaamaan Budapestin muutamaa kuukautta myöhemmin.


title: Inuyaman linna

text: Inuyaman linna () on linna Inuyamassa, Aichin prefektuurissa, Japanissa. Linnan rakennutti Oda Nobuyasu ja se valmistui vuonna 1537.


title: Inuyaman linna

text: Linnan keskustorni on vanhin edelleen pystyssä oleva puinen linnatorni Japanissa ja linna on nimetty Japanin kansalliseksi aarteeksi.


title: Lentopallon miesten Euroopan-mestaruuskilpailut 2013

text: Lentopallon Euroopan-mestaruuskilpailut 2013 pelattiin Tanskassa ja Puolassa 20.-29. syyskuuta. Turnaus pelattiin Tanskassa ja Puolassa kuudessa eri kisapaikassa, joista neljä sijaitsee Tanskassa ja kaksi Puolassa. Semifinaalit ja mitaliottelut pelattiin national stadiumilla Kööpenhaminassa.


text: Puolivälierät 1 ja 3 Aarhus, 2 ja 4 Gdańsk/Sopot, välierät ja mitalipelit Kööpenhaminassa.


title: Jääkiekon European Trophy 2013

text: Jääkiekon European Trophy 2013 on neljäs järjestetty seurajoukkueiden European Trophy turnaus. Turnauksen lohkovaihe käynnistyi 6. elokuuta ja päättyi 8. syyskuuta. Pudotuspelit pelataan Berliinissä 19. joulukuuta ja 22. joulukuuta välisenä aikana.


title: Jääkiekon European Trophy 2013

text: Turnaukseen osallistuivat samat 32 joukkuetta kuin edelliseen turnaukseen. Joukkueet jaettiin neljään lohkoon, jossa ne pelasivat kahdeksan ottelua. Lopputurnaukseen selviytyi viisi joukkuetta sekä lopputurnauksen isännöitsijä, Eisbären Berlin.


title: Frederick Hamilton-Temple-Blackwood Dufferin

text: Frederick Temple Hamilton-Temple-Blackwood, Dufferinin ja Avan 1. markiisi (21. heinäkuuta 1826 Firenze, Toscana, Italia – 12. helmikuuta 1902 Clandeboye, lähellä Belfastia, Irlanti) oli brittiläinen diplomaatti. Hän toimi Kanadan kenraalikuvernöörinä 1872–1878 ja Intian varakuninkaana 1884–1888.


text: Dufferin syntyi vanhaan skotlantilaiseen sukuun, joka oli asunut 1600-luvulta alkaen Irlannissa. Hänen isänsä oli Dufferinin 4. paroni. Dufferin kävi Etonin poikakoulua sekä Oxfordin Christ Church Collegea ja keskittyi valmistumisensa jälkeen joksikin aikaa tilustensa hoitoon Irlannissa. Hän sai päärinarvon 1850. Hänen diplomaattiuransa alkoi vuonna 1855 ja 1860 pääministeri Henry Palmerston lähetti hänet asiamiehenä Syyriaan selvittämään kristittyihin kohdistunutta verilöylyä. Dufferin vaikutti keskeisesti järjestelyihin, joilla Libanonin alue rauhoitettiin takaamalla sekä kristityille että muslimeille mahdollisuus osallistua hallintoon. Palattuaan kotimaahan liberaaleihin kuulunut Dufferin toimi 1864–1866 Intian asioiden ja 1866–1868 sotaministeriön alivaltiosihteerinä sekä 1868–1872 Lancasterin herttuakunnan kanslerina. Hän sai 1871 jaarlin arvon.


text: Toimiessaan vuosina 1872–1878 Kanadan kenraalikuvernöörinä Dufferin pyrki vahvistamaan tämän hiljattain luodun dominion yhtenäisyyttä sekä siteitä emämaahan. Sen jälkeen hän oli 1879–1881 suurlähettiläänä Pietarissa ja 1881–1884 Konstantinopolissa. Jälkimmäisenä kautena Britannia miehitti Ottomaanien valtapiiriin kuuluneen Egyptin. Tilannetta selvitellessään Dufferin vietti puoli vuotta (1882–1883) Kairossa Britannian erityisvaltuutettuna. Vuonna 1884 hänet nimitettiin varakuninkaaksi Intiaan, jossa hän pyrki lepyttelemään edeltäjänsä lordi Riponin uudistuksiin tyytymätöntä brittiväestöä. Hänen kaudellaan Burma valloitettiin ja yhdistettiin Brittiläiseen Intiaan vuonna 1886. Dufferin jätti Intian vuonna 1888, jolloin hän sai Dufferinin ja Avan markiisin arvon, Burman entisen pääkaupungin Avan mukaan.


text: Dufferin toimi vielä suurlähettiläänä Roomassa 1888–1891 ja Pariisissa 1891–1896. Hän torjui Robert Salisburyn vuonna 1895 tarjoaman ulkoministerinsalkun ja vetäytyi seuraavana vuonna viettämään eläkepäiviään tiluksilleen Pohjois-Irlantiin. Dufferinin nimi tahrautui hänen viimeisinä elinvuosinaan hänen suostuttuaan johtokunnan puheenjohtajaksi London and Globe Finance Corporation -nimiseen yritykseen, jonka toimitusjohtaja Whitaker Wright paljastui huijariksi.


title: Avoimien ohjelmien päivä

text: Avoimien ohjelmien päivä (eng. "Software Freedom Day" eli "SFD") on vuosittainen syyskuun kolmantena lauantaina vietettävä juhla. Sen tarkoituksena on lisätä avoimeen lähdekoodiin perustuvien ohjelmistojen tunnettavuutta. Se järjestettiin ensimmäisen kerran vuonna 2004.


title: Avoimien ohjelmien päivä

text: "Digital Freedom Foundation" ("DFF") on voittoa tavoittelematon organisaatio joka toimii virallisena järjestäjänä ja hoitaa lahjoituksen käsittelyn, sponsorointi sopimukset sekä tilityksen. DFF on saanut verovapauden Yhdysvalloissa, joka kattaa kaikki lahjoitukset. Organisaation alkuperäinen nimi oli "Software Freedom International", mutta sen korvasi DFF vuoden 2011 alussa, jolloin siitä tuli myös Culture Freedom Day, Hardware Freedom Day ja Education Freedom Day päivien taustaorganisaatio.


title: Avoimien ohjelmien päivä

text: Tapahtuman järjestää paikalliset yhteisöt, joiden toiminnasta lisää SFD wikissä.Alussa suurin sponsori oli Linux järjestelmä Ubuntun valmistanut Canonical Ltd.. Myöhemmin muun muassa IBM, Sun Microsystems, DKUUG, Google, Red Hat, Linode, Nokia, MakerBot Industries, FSF sekä FSFE liittyivät sponsoreiden joukkoon.


title: Viheltäjäkerttuli

text: Viheltäjäkerttuli ("Catharopeza bishopi") on kerttulien heimoon kuuluva varpuslintu.


title: Viheltäjäkerttuli

text: Viheltäjäkerttulia tavataan kotoperäisenä St Vincentin saarella. Sen kannaksi arvioidaan 3 000–5 000 yksilöä, ja sen kannankehitys on laskeva. Laji on luokiteltu erittäin uhanalaiseksi, koska sen levinneisyysalue on hyvin pieni, ja elinympäristöt alueella ovat vähenemässä.


title: Viirupääkerttuli

text: Viirupääkerttuli ("Helmitheros vermivorum") on kerttulien heimoon kuuluva varpuslintu.


title: Viirupääkerttuli

text: Viirupääkerttulia tavataan pesivänä Yhdysvaltain itäosissa ja talvehtivana Väli-Amerikassa. Sen populaation on hyvin suuri, ja sen kannankehitys on nouseva. Laji on luokiteltu elinvoimaiseksi.


title: Vepsän ylänkö

text: Vepsän ylänkö (, ) sijaitsee Äänisen eteläpuolella Venäjän Leningradin ja Vologdan alueiden rajalla. Sen korkein kohta on Malgora (304 metriä merenpinnasta).


title: Vepsän ylänkö

text: Ylänkö toimii Itämeren ja Kaspianmeren altaiden vedenjakajana. Seudulla on paljon karstijärviä. Luonnonsuojelualueita ovat Vepsän metsän luonnonpuisto ja Šimozeron rauhoitusalue.


title: Ooh La La

text: Ooh La La on yhdysvaltalaisen poplaulajan Britney Spearsin kappale vuonna 2013 julkaistun "The Smurfs 2" -elokuvan soundtrackiltä. Kappaleen sanoittivat Bonnie McKee, Jacob Kasher Hindlin, Lola Blanc, sekä Fransisca Hall ja tuottivat Lukasz "Dr. Luke" Gottwald, Joshua "Ammo" Coleman sekä Henry "Cirkut" Walter.


title: Ooh La La

text: Kappale on sisällytetty Just Dance-pelisarjan viidenteen, "Just Dance 2014" -peliin.


title: Ooh La La

text: Saksalainen CD-single


title: Lymykerttuli

text: Lymykerttuli ("Limnothlypis swainsonii") on kerttulien heimoon kuuluva varpuslintu.


title: Lymykerttuli

text: Lymykerttulia tavataan pesivänä Yhdysvaltain kaakkoisosissa ja talvehtivana Väli-Amerikassa. Sen populaation on hyvin suuri ja kannankehitys nouseva. Laji on luokiteltu elinvoimaiseksi.


title: Vepsän metsä

text: Vepsän metsä (, ) on luonnonpuisto Leningradin alueen Podporožjen, Tihvinän, Boksitogorskin ja Lotinapellon piireissä Venäjällä.


title: Vepsän metsä

text: Vuonna 1999 perustetun luonnonpuiston pinta-ala on 1 891 neliökilometriä. Sen tehtävänä on seudun alkuperäisinä säilyneiden taigavyöhykkeen metsien ja soiden, Itämeren ja Kaspianmeren vedenjakajalla sijaitsevien vesistöjen, harvinaisten eläin- ja kasvilajien sekä alueella asuvien vepsäläisten perinteisen kulttuurin suojelu, tutkimus ja popularisoiminen muun muassa retkeilykäytön avulla.


title: Vepsän metsä

text: Matkailijoita palvelee kymmenen vierasmajaa Tihvinän ja Podporožjen piirin kylissä. Perinteisestä kansankulttuurista kertovat muun muassa Ladvan Makarjinskojen kylän sekä Pašozeron museot. Vinnitsyssä on vepsäläinen kulttuurikeskus, joka järjestää vuosittain Elämän puu -nimisen folklorejuhlan.


title: Hispaniolanviherkerttuli

text: Hispaniolanviherkerttuli ("Microligea palustris") eli aiemmalta nimeltään haitinviherkerttuli on hisoaniolantangarojen heimoon kuuluva varpuslintu. Aiemmin laji luettiin kerttuleihin


title: Hispaniolanviherkerttuli

text: Hispaniolanviherkerttulia tavataan Haitissa ja Dominikaanisessa tasavallassa. Sitä on kuvattu melko yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.


title: Mustahilkkakerttuli

text: Mustahilkkakerttuli ("Cardellina rubrifrons") on kerttulien heimoon kuuluva varpuslintu.


title: Mustahilkkakerttuli

text: Mustahilkkakerttulia tavataan pesivänä Yhdysvaltain eteläosissa ja Pohjois-Meksikossa sekä talvehtivana etelämpänä Keski-Amerikassa. Sen populaation on hyvin suuri, mutta kannankehitys laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.


title: Saksan 23. panssaridivisioona

text: 23. panssaridivisioona () oli maaliskuussa 1942 Ranskassa perustettu Saksan maavoimienn panssariyhtymä toisessa maailmansodassa.


title: Saksan 23. panssaridivisioona

text: Divisioona perustettiin 21. syyskuuta 1941 Pariisin ympäristössä, jolloin se liitettiin armeijaryhmä D:n 1. armeijaan. Esikunta muodostettiin alueella olleen 101. panssariprikaatista ja kahdesta vasta perustetusta jalkaväkirykmentistä. Divisioonan kalustona olivat sotasaalispanssarivaunut, joiden tarjoama suoja ja aseistus olivat alimitoitettuja itärintaman olosuhteisiin.


title: Saksan 23. panssaridivisioona

text: Divisioona määrättiin 10. maaliskuuta 1942 itärintamalle Etelän armeijaryhmän 6. armeijaan Harkovan lähelle armeijanreserviksi ja se liitettiin LI armeijakuntaan 12. toukokuuta. Se antautui 8. toukokuuta 1945.


title: Saksan 23. panssaridivisioona

text: Divisioonankomentajina olivat:


title: 23. divisioona

text: 23. divisioona voi tarkoittaa seuraavia asioita:


title: Victor Bruce Elgin

text: Victor Alexander Bruce, Elginin 9. jaarli (16. toukokuuta 1849 lähellä Montrealia, Kanada – 18. tammikuuta 1917 Dunfermline, Skotlanti) oli brittiläinen poliitikko, joka toimi Intian varakuninkaana vuosina 1894–1899.


title: Victor Bruce Elgin

text: Victor Elginin isä oli Kanadan kenraalikuvernöörinä ja lyhyen aikaa Intian varakuninkaanakin toiminut James Bruce, Elginin 8. jaarli. Hänen isoisänsä oli diplomaatti Thomas Bruce, Elginin 7. jaarli. Elgin kävi Etonin poikakoulua sekä Oxfordin Balliol Collegea ja peri 1863 isänsä jaarlin arvon. Sukunsa tavoin hän tuki liberaaleja ja toimi hovin varainhoitajana sekä yleisten töiden ministerinä William Gladstonen lyhytikäisen hallituksen aikana 1886. Vuonna 1894 Elgin nimitettiin Intian varakuninkaaksi. Hänen kautenaan Intiaa koettelivat taloudellisesti niukat ajat, ruttoepidemiat, nälänhädät, rajaselkkaukset ja sisäiset levottomuudet. Elgin jätti virkansa vuonna 1899 ja hänet nimitettiin sukkanauharitarikunnan jäseneksi.


title: Victor Bruce Elgin

text: Elgin johti vuosina 1902–1903 buurisodan käyntiä tutkinutta arvovaltaista komiteaa. Hän toimi vielä siirtomaaministerinä Henry Campbell-Bannermanin hallituksessa 1905–1908. Tuolloin saavutettu sovinto buurien kanssa oli kuitenkin lähinnä pääministerin toiminnan ansiota. Elgin myös vastusti suunnitelmia siirtomaiden kuten Intian sisäisen hallinnon uudistamisesta.


title: Saksan 24. panssaridivisioona

text: 24. panssaridivisioona () oli marraskuussa 1941 perustettu Saksan maavoimienn panssariyhtymä toisessa maailmansodassa.


title: Saksan 24. panssaridivisioona

text: Wehrkreis I perusti divisioonan 28. marraskuuta 1941 Stablackin harjoitusalueella. Divisioonan runkona oli Königsbergiin sijoitettu 1. ratsuväkidivisioona.


title: Saksan 24. panssaridivisioona

text: Divisioona liitettiin 4. panssariarmeijaan itärintaman Etelän armeijaryhmään. Joulukuun lopulla 1942 divisioona joutui saarroksiin Stalingradissa, jossa se tuhoutui muiden joukkojen mukana. Divisioona perustettiin uudelleen maaliskuussa 1943 ja se osallistui sotatoimiin Normandiassa ja Italiassa ennen siirtoaan itärintamalle, jossa se kärsi raskaita tappioita Kiovan ympäristössä sekä Dneprin varrella. Keväällä 1944 divisioona osallistui ensimmäisen Jassy-Kishinev hyökkäyksen Targu Frumosin taisteluun. Sodan lopulla se osallistui taisteluihin Puolassa, Unkarissa ja Slovakiassa ennen antautumistaan brittijoukoille toukokuussa 1945.


title: Saksan 24. panssaridivisioona

text: Divisioonankomentajina olivat:


title: Tela (koneen osa)

text: Tela on rullan- tai sylinterinmuotoinen koneen tai työkalun osa.


title: Tela (koneen osa)

text: Paljon erilaisia teloja on paperikoneissa, painokoneissa, kopiokoneissa ja vinsseissä. Myös mankeleissa ja pastakoneissa on teloja.


title: Tela (koneen osa)

text: Telat voivat olla umpinaisia tai onttoja. Telat valmistetaan usein metallista, mutta kevytrakenteisempia teloja voidaan tehdä vaikka muovista. Teloissa voi olla esimerkiksi kuminen pinnoitus. Käytössä kuluneita teloja voidaan hioa ja pinnoittaa uudelleen.


title: Tela (koneen osa)

text: Telaa voidaan käyttää myös sellaisenaan materiaalien levittämiseen (esimerkiksi maalaustela).


title: Allan Pred

text: Allan Richard Pred (1936 New York, Yhdysvallat – 5. tammikuuta 2007 Berkeley, Kalifornia) oli yhdysvaltalainen maantieteilijä.


title: Allan Pred

text: Pred syntyi New Yorkin Bronxissa. Predin suhde Ruotsiin oli tiivis. Hän vieraili Ruotsissa jo opiskelijana kiinnostuttuaan sikäläisten maantieteilijöiden, kuten Torsten Hägerstrandin, tutkimuksista. Hänen puolisonsa Hjördis, jonka hän tapasi vuonna 1962, oli kotoisin Ruotsista, ja 44 vuotta kestäneen avioliiton ajan perhe vietti osan vuodesta Ruotsissa. Tupakoimaton Pred menehtyi 70-vuotiaana keuhkosyöpään, joka havaittiin vain muutamia kuukausia hänen eläkkeelle jäämisensä jälkeen.


title: Allan Pred

text: Pred opiskeli maantiedettä ensin Pennsylvanian osavaltionyliopistossa ja sitten Chicagon yliopistossa, jota tuolloin pidetiin kaupunkitutkimuksen ja kaupunkimaantieteen mekkana, ja joka myös muodostui 1960-luvun alussa uuden kvantitatiivisen maantieteen kehdoksi. Pred suoritti filosofian tohtorin tutkinnon 25 vuoden iässä vuonna 1962 ja siirtyi sitten Kalifornian Yliopistoon Berkeleyhin, missä tuli nimitetyksi vakinaiseksi professoriksi 34 vuoden iässä vuonna 1971. Pred toimi maantieteen professorina Kalifornian yliopistossa Berkeleyssä 45 vuoden ajan vuodesta 1971 vuoteen 2006, jolloin jäi eläkkeelle. Hän toimi myös vierailevana opettajana eri yliopistoissa muun muassa Pariisissa Ranskassa ja Lundin yliopistossa Ruotsissa. Vuosina 1979–1988 hän oli yliopistonsa maantieteen laitoksen esimiehenä.


title: Allan Pred

text: Pred aloitti uransa kaupunkimaantieteilijänä ja saavutti kansainvälistä mainetta etenkin yhdysvaltain 1800-luvun kaupunkijärjestelmää koskevilla tutkimuksillaan, joissa hän käsitteli muun muassa kaupunkimaisten tiheitten asutuskeskusten merkitystä talouskasvulle, korosti tietoliikenneverkkojen merkitystyä taloudelle ja teollisuuden innovaatioille sekä pikemminkin kokonaisten kaupunkiverkkojen kuin yksittäisten keskusten ja niiden vaikutusalueitten dynamiikkaa.


title: Allan Pred

text: 1980-luvun alussa Pred keskittyi kokonaan uuteen aihepiiriin ja aloitti Ruotsissa historialliset arkistotutkimukset Ruotsin 1800-luvun modernisaatiosta, paikasta, arkielämästä ja identiteetistä ja julkaisi aihepiiristä useita teoksia joiden aiheet ulottuivat Skånen talonpoikien arkielämästä Tukholman työväenluokkaan.


title: Allan Pred

text: Tutkimuksissaan 1980-luvulla Pred kehitti aluemaantieteen teoriaa yhdistämällä teoriassaan paikasta ja alueesta historiallisesti ehdollisena prosessina toisaalta brittiläisen sosiologin Anthony Giddensin kehittämän rakenteistumisteorian ja myös jo Giddensillä innoittajana olleen ruotsalaisen maantieteilijän Torsten Hägerstrandin kehittämän aikamaantieteen lähestymistapoja.


title: Ali Ai Ligang

text: Ali Ai Ligang on kansantanssi Assamin osavaltiosta, Intiasta. Tanssi on koillis-Assamilaisen Mishing -yhteisön saman nimisen Ali Ai Ligang -festivaalin tanssi. Tanssin tarkoituksena on antaa lahjoja jumaluuksille.


title: Bihu

text: Bihu on kansantanssi Assamin osavaltiosta, Intiasta. Tanssi kuuluu Bihu -festivaaliin. Tätä iloista tanssia esittävät sekä nuoret miehet että naiset. Tanssin liikkeille ovat tunnusomaisia vauhdikkaat askeleet ja nopeat käsien liikket. Tanssijat ovat pukeutuneet värikkäisiin Assamilaisiin perinneasuihin. Tanssia säestetään suurella kannettavalla Dhol-rummulla, Pepa-torvella ja Gagana -nimisellä bamburuo´osta tehdyllä matalaäänisellä puhaltimella.


title: Jhumur Nach

text:
Jhumur Nach on kansantanssi Assamin osavaltiosta, Intiasta.
Tanssi on teenpoimijoiden kehittämä "synteesitanssi". Tanssia esittävät yleensä pojat ja tytöt ja joskus tytöt yksinään. Kauniissa ja yleisesti vierailijoillekin teeviljelmillä esitetyssä tanssissa liikutaan tarkkojen jalkaliikkeiden mukaisesti tanssijoiden ollessa "lukkiutuneena" toistensa vyötäsille. Tanssia esitetään lyömäsoittimen, mm. Madal-rummun säestyksellä.


title: Bagurumba

text:
Bagurumba on kansantanssi Assamin osavaltiosta, Intiasta.
Vain tyttöjen esittämässä viehättävässä tanssissa liikutaan hitaasti muodostelmissa levitetyin käsin. Tytöt ovat pukeutuneina perinteisiin värikkäisiin Bodo-heimon pukuihin. Tanssia säestetään Bodojen perinteisillä soittimilla. Tätä tanssia voi nähdä Bodojen asuinalueilla: Kokrajharissa, Bongaigaonissa, Nalbarissa, Darrangissa ja Sonitpurissa.


title: Falcon (auto)

text: Falcon oli vuosina 1921-1926 valmistettu saksalainen automerkki, jota valmisti Falcon Automobilwerke GmbH. Falcon-autotehdas valmisti keskiluokan autoja.


title: Falcon (auto)

text: Kesällä 1921 esiteltiin malli Falcon Modell 6/20 PS. Sen korvasi vuoden 1924 lopussa malli Modell 6/30 PS, jossa oli mekaaniset jarrut kaikissa pyörissä. Auton urheiluversiossa moottorin teho oli 40 hv (29 kW). Mallien 6/20 ja 6/30 numerot tarkoittavat verohevosvoimia ja todellista tehoa.